text:
Isturyanaka Aka tuqita Health
19 achuqa phaxsi 2017
Myanmar markan lepra usun usutanakatak qullayasiñ utan jakäwipa
Pyay Kyaw ukax Leprosario St. Joseph Cotto Legnos, ukaruw purt'awayi, Maya juparux markan pantiyunapan jakañapatak munkir jan munkir iyawsayapxatayna jupan usutatap layku, jichhax qullayasiñ utan...
30 willka kuti phaxsi 2016
Global Voices Podcast: Brexit, Brexit ukax taqi chiqankiwa
Aka simanax Caribe, Brasil, Rusia, Tanzania ukat Azerbaiyán markanakaruw irpapxäma.
20 sata qallta phaxsi 2015
Indonesia markanx quqanak phichhantawayapxatäna ukat sudeste asiático markax uka jiq’imp urpuntataw jiqhatasitäna.
Indonesia markanx quqanak phichhäwiw yanqhachawayi, Malasia ukhamarak Singapur markanakaruw jiq'i urpux urpunti. Usuarionakax medios sociales tuqiw qillqt'awayapxi.
30 willka kuti phaxsi 2015
Burkina ukat Burundi yatiqirinakan amuyt'äwipawa, waranqaniruw malaria usut qhisphiyaspa
Moctar Dembele ukat Gerard Niyondiko pani yatiqirinakax Africa markan morbilidad jiwayir usu tukhañatakiw sarantasipki.
25 willka kuti phaxsi 2015
Nepal- Tharu markan markachirinakax anemia falciforme usump jan walt'ayatawa
Aka trastorno ukax awki taykat juti, wilarux oxígeno ukar janiw jasak puriykiti, ukampirus walrak usuyi.
21 willka kuti phaxsi 2015
Buenos Aires markan qullañ utanakanx “Patch Adams” ukanipxaniwa
Argentina marka, Buenos Aires qamäw Senado-x mä kamach jichhakiw apsuwiyapxi, kawkinti qullañ utanakax laruyirinak apnaqapxan wawanak ukhamarak wila masinakpas jan walir purt’asïwinakap anatäwinakamp lart’asïwinakamp atipjañpataki....
21 llamayu phaxsi 2015
“Usur atipjas jakirinaka” Cuba markana: Mä aski qillqäwi
Luis Trelles uka jaqix mä jakaw uñist’aystu, Cuba, Pinar del Rio uka qullayasiñ utanx kunjams VIH/SIDA usumpix pä jaqinakax jakanipxi, akax Global Voices ukhamarak Radio...
20 achuqa phaxsi 2015
Gaza – Franja markanx mä qullirix janchit usut wawanakatakiw yatiqañ uta lurañ yänt’i
Gaza - Franja markanx mä qulliriw janchit usut wawanakatak mä yatiqañ uta lurañ yant’i.
19 achuqa phaxsi 2015
Madagascar markax uman apatawa, jilïr ipiripax janiw jank'as yanapt'kiti
Madagascar markanx umaw aynacht'ayawayi. Markachirinakax redes sociales uksanw jamuqanak uñt'ayapxi.
28 lapaka phaxsi 2014
Africanos markachirinakax janiw kuna sustjatapkisa akhan ebola usu uñstatapatxa ukat aka uraqpacharuw khitinakapxis uk amtayanipxi
Ébola us laykus jiwatanakax 5,000 ukjaruw jak’achasi ukatx usutanakax 10,000 ukjanirakiw yatisi, walja markachirinakaw poder de los nuevos medios ukanak apanaqapxi kunalaykutix ébola tukjañataki.
26 lakan phaxsi 2014
21 lakan phaxsi 2014
29 sata qallta phaxsi 2013
1 willka kuti phaxsi 2013
Saudita jisk’a tunka kimsan maran wawax mä iPad katuqi kunapachatix wil uskuntayaskan ukhax VIH ukampiw apkatasiwatana
Aka yatiyawix walpin yatiyaw yatiyirinakarux phiñasiyawayi ukhamarakiw Ministro de salud jupas uñjt’ir ukatx churir iPad sarawatayna.


c: text/html

text:
“Comunicación yatiyawinakaxa originario markanakana saphit yuri” uka amtampiwa exministro de Educación Bolivia markata comunicador Donato Ayma tataxa, sapüru radio Atipiri ukan wakichäwipa qalltixa.
2006 ukja maratwa Atipiri radioxa wakichawinakapampi qallti, Centro de Educación y Comunicación para Comunidades y Pueblos Indígenas organizacionana amtapampi wayraru mistuwayi, El Alto markatpacha, La Paz departamentuna.
Ukhama amtawimpiwa irnaqixa, “comunitaria radioxa comunidadanakana aski jakäwina sartasiñataki ch’amañchiriwa”, yatiyawinakasti jutiwa “comunidadanak saphi aru chuyma manqatpacha”.
Aka radionsti yäqiwa, yatiyiri comunicadores jupanakaxa, pachpa arupana arsusipxi, ukhmaraki wakichäwinaksa comunidadanapatakiwa wakicht’apki.
Donato Ayma tataxa, siwa, Bolivia markana comunidadanakanxa “radioxa wali wakiskiripiniwa comunarionakatakixa, kuna yatiyawinaksa radiotpinwa yatipxixa, ukhamarusa taqiniwa ma radionipxixa”, sasa.
Comunitario radionakaxa, comunidadaruxa arxayiwa kunamtï comunidadanakana costumbre sarnaqawinapäki ukhamaru, kunatixa yaqa jacha periodicunaka, radionakasa, janiwa comunidadanakaruxa yäqapkiti.
Uka amtawinakwa, Ayma comunicador yatiyirixa, radiotuqxa sarantayi, pachamama uraqi sum uñjana, umaxa suma uñjatañaparaki jaqina ukhamaraki uywanakana, quqanakana umañapataki, medio ambiente ukasa suma uñjañasataki, taqi ukanaka.
Akam irnaqäwi suma phuqatäñapatakixa, pachpa comunarionakana organizacionanakaparu ist’asawa radion wakich’awinakapaxa wakicht’ata, ukhamana comunicador yatiyirixa uka amtawinakaru ch’amacht’asa irnaqañapataki. (PÚLSAR/IPS/ECOJÓVENES).

robotstxt: allowed

filter: keep


text:
Wali aski isturyanaka
Qhipa isturyanaka
28 taypi sata phaxsi 2016
Manq’a phayir suxta maran Kicha sat jisk’a lalax uraqpachat jupar arkirinakaniwa
"Kicha, wakichäwinx wali aytatapuniyatawa. Mä suxta maran jisk'a wawataki, ukat Ellen jupan wakichäwipana, wali askipuniwa."
24 taypi sata phaxsi 2016
Turco markax (celular) ukan “jamach’inakan salla arunakapxat” aruskipapxi
"Nänakan amtax markasan ukhamarak uraqpachan jamach’inakan salla arunakap jach'anchayañawa".
20 taypi sata phaxsi 2016
Indonesia markanx mä dron ukan witiyupanx aceite de palma yapuchañ uraqinakar jan iyawsawimp phichkatawinakw qhanañchsu
Mä witiyu dron ukax Indonesia uraqinakan jan walt'awipxat katji, walpun p'arxtayawayi.
15 taypi sata phaxsi 2016
Uganda markanx agentes de seguridad jupanakan jaylliw kariranakapaw nayrar sartaski
Nayra palla pallanaka ukhamarak jichha palla pallanakas panpachaniw mä amtakipxi.
28 lakan phaxsi 2016
Australiano anataw yatiqañataki, Kaurna arun uywanakan ukat juk'ampinakan sutinakapa
Kamsañas Kaurna arunx koala? "Kaurna Warra Pintyanthi" amtax juk'ampinakw uñtirinakarux yatichi.
25 lakan phaxsi 2016
Myanmar markan uraq khathattäwix 200 jila nayra (templo-nakaruw) jan walt'ayawayatayna
Bagan uksan nayra (templos) ukanakax wali askinakawa saraksnawa Angkor Wat Camboya jan ukax Borobudur - Indonesia uksankirjama.
21 lakan phaxsi 2016
Sudeste de Asia uksan jach'a timplunakapa
Asia markan kawkhans wali jach'a catedral jikxatapxasma, uraqpachan wali jach'a? sudeste de Asia uksan jikxatapxasma.
20 lakan phaxsi 2016
Kirguiso ukatak mä aski yatichäwi: Qaqilu, khunu qullu uñta ukat mä jiwa uñnaqan warmi
"Taqi kuna mäkiptatax nayra awich achilanakasax akham sapxapunïwa: Jan jank'ak qaqil mayimti mayim kawkirït askiki uka".
10 lakan phaxsi 2016
Global Voices Podcast: Pokémon Go ukax pulitikuptiwa
Aka simanax Irán, Japón, China, México ukat Timor Oriental markanakaruw puriyapxsma.
7 lakan phaxsi 2016
Pä serbios pulitukunakaw mutun sillxatat Photoshop ukanak uñt'atayapxi
"Dačić ukat Palma jupanakax mä ciclomotor ukhamapxiwa ".
5 lakan phaxsi 2016
Australia markan wawanakan jaylliwipax walja arunakar jaqukipatawa
Australia markankir wawanakaw jawillt'ata, mä jaylliw tayka arunakar jaqukipapxañapataki, ukax mä atipt'asiwiwa ukhamat (diversidad lingüística) ukar ch'amanchañataki.
30 willka kuti phaxsi 2016
Global Voices Podcast: Brexit, Brexit ukax taqi chiqankiwa
Aka simanax Caribe, Brasil, Rusia, Tanzania ukat Azerbaiyán markanakaruw irpapxäma.
27 willka kuti phaxsi 2016
Iraqui markachirinakax “moonwalk” uka thuqhuwx janiw munapkiti, ukampirus thuqutakiskiwa
Mä mara janir jiwaykasina. Adel Al-Jaf jupax siwa: "Mä urux Irak markx jaytawayxawa kawkhantï jaqinakax thuqhüwir munapk ukjaruw sarä".


text:
(2do SEMESTRE)
jueves, 13 de enero de 2011
KUNATS MÄ CHIQPACH YATIQAWIX UTJKI
Por:ROLY IVAN MAMANI PATTY
(2do SEMESTRE)
(2do SEMESTRE)
Chiqansa aka (Carrera de Lingüķstica e Idiomas ), utjiwa, jila kullukanaka kunamatix, janiw sum maq´asipkiti, ukhamarakiw janiw sums ikipkarakiti, kunamatix aka jila kullakanakax janiw qullqinitkiti, kunawsatix jilat yatichiri yatichask uka pachax ikxapx jan ukax janich sum yatiqxapxi ukatwa ma chiqpacha yatiqawix utjkiti.
Aka jilat kullakanakatx jilpachaniw irnaqapxi, ukhampacharus janiw utxikit mä yanapa awkinakapat ukhamark taykanakapat, jan ukasti janich awkin mamanixapxi, ukatwa, yatiqtiri masinakasax ur jurnalas, arumanakas kunaymani irnaqawinakan irnaqapxi.
Awisax wali llakiskayaw akanakat arusińax, ukhamarus wali amuyańawa kunamats aka jila kullakanakar yanapt´asna.
Nayax siristwa, jiwasanakan achunakas, qhirwans, sumin kunaymani achunakasaw utjki ukanak pachapar manq`asna, ukhamarus (UPEA) qullqi tuqit yanapawix utjańapawa, ukhamarus taqķn jila kullakanak sarawinakasarjam nayrar sartasińani, uka pachakiw aka (carrera de Lingüķstica e Idiomas ) ukhamarak Qullasuy Markasax jach`ar aptańani, machaq amuyumakamp qhip nayr uńtasisa.
Suscribirse a: Enviar comentarios (Atom)


text:
QALLTA
Corocoro markax wali uñt’atawa. Khä markax wali sarnaqäwinakanirakiwa. Uka chiqanx “cobre” ch’uxña qala qhuyanakaw utjaraki. Jaqinakax taqikun lurañ yatipxi. Markachirinakax kamistï yaqha markanakan utjki ukhamw phunchhawinakx lurapxaraki. Yaqhip Qullasuyu markas p’iqichirinakax qhayan yuriripxiwa. Saräwinakas siwasiwanakas jaqi parläwinakas qullunakapjam walt’atarakiwa. Nayrir maranakax janirakiw markachirinakax anch utjxänti, jichhax mayampw phuqthaptaskaraki.
1. URAQIPA
Corocoro markax waranqa kimsa qalq patak phisqha tunk suxtan maran yuriwiyi. Khä pachax Manuel Isidoro Belsu tataw qullasuyu mark apnaqaskarakïna. Jupax mä Decreto Supremo kamach marsu phaxsit pä tunk llätunkan ur saraqkipan apsuwiyarakitayna. Khaya pachat jichhakamaw Corocorunx jaqinakax markachasipkaraki.
Corocoro markax khaysa provincia Pacajes uksa tuqinw jikxatasiraki. Tunka kantunaniwa: Gral José Manuel Pando, Caquingora, Topohoco, Muro Pilar, Mcal. José Ballivián, Rosa Pata, Jayuma Llallagua yaqhanakampi. Taqit jak’a kantunax Gral. Pandurakiwa. Corocoro markax pata pamp tuqinkiwa. Khä uraqinakanx walpin thayas juyphipachas wixusiraki. Jallupachax qhuranakapax wali uma qurquw Desaguadero Jach’a qhur tuqirjam mantañ yatipxaraki. Taqit uñt’at qhuranakax Pontesuelo, Caquingora, Jayuma, Turiturini sat sutinakanipxarakiwa. K’añaskunakax llust’tas llust’tasaw khaya markanacarux q’ipinakas jaqinakas q’ipt’asit jut sarañ yatipxi. Maymär pä waranq paqalqun maranw Corocoro markar puriñatak pontesuelo qhuran mä k’añask chak tukuchawiyapxaraki. Aka uñt’at markax wali aqu qullu qullu taypinw jikxatasiraki, taqit uñt’atanakax Waka Laxra, Kuntur Jipiña, Quri Quri, Aqu Llust’a sutinipxarakiwa.
Waka Laxra qullu(Cerro Waka Laxra)
Corocoro mantaña (Calle de Corocoro)
Corocoro markanx kimsa yatiqañ utaw utjararaki: Colegio Pedro Kramer, Escuela Ismael Montes, Escuela Vicenta Juariste Eguino. Janir Victor Paz Estensorux waranq llätunk patak kimsa qalq tunk maran qhuya irnaqirinakar anamukkipanx, Pedro Kramer jacha yatiqañ utax waranq phisqha patak yatiqirinakanïnwa. Uka kikiparakiw qullasiñ utapas utjaraki. Janiw ukakïkiti, kimsa chiqanw waynanak tawaqunakax anatapxarakispa.
khaya tuqinx Batallón de Infantería Blindada I “TARAPACÁ” sutin pallapall utaw utjaraki. Khayanx niya paqalq patak pallapallanakax utji. Jilïr p’iqichirinakatakix yaqha utanakaw lurataraki, janiw mä mar sariri waynanakamp chikäpkitti. Warminakapax ur paqaraw utapankasipki, yaqipax markar mistupxarakiwa. Jilpachax Chukiyaw markat sarir waynanakaw utjaraki, pachpankirinakax utjarakiwa. Aka pallapall utanx jach’a jiwayañ k’añaskunaka utjarakiwa.
Aka mark jak’anw Guerra Federal ch’axwäwix tukuchasiwiyi sasaw sarnaqäwit yatxatirinakax sapxi. Waranq llätunk patak phisqha tunk payan maranx Movimiento Nacionalista Revolucionario (MNR) tamankir jaqinakax aka chiqanw “campo de Concentración” sat jist’antañ utanak utt’ayasiwiyapxatäna. Juk’amp uñt’at luräwinakxat jaqix parlañ yatiraki.
2. JAQINAKAPA
Corocoro markax tunka payan waranq jaqinakaniwa. Jupanakax kastillanump aymaramp parlapxi, qhuya walja jaqinïkan ukjax yaqhipax kichwat aruskipt’asipxäna. Jaqinakax taqi tuqut purinitäpxarakiwa, qhuyamp jirukarilamp utj ukata.
2.1. Markankirinaka
Markan jakasirinakax qhuyan irnaqañ yatipxaraki. Sapa alwataw inal mamas alkulitas sijaritus ququs apt’asit irnaqäwiparjan utapat mistuwiyapxaraki. Khayar purxasast chuxña qal apsuñatakiw jump’¡n jump’in uraq jat’ipxi. Yaqhipax yamakis qullu thiyanakar p’iyanak lurasax wali manqharjamaw sut’untañ yatipxaraki. Chikürux quqxatt’asipxarakiwa. Ukatatx inal mam akhullxatt’asisax irnaqañ qallantapxarakikiwa. Chachanakaw jilpachas ukham irnaqapxi. Warminakax laq’a allsutat qala jilt’anak apsuriw sarapxaraki. Jaqinakax jupanakarux “palliri” sutimpiw uñt’apxaraki.Jayp’u tuqurux mäkirakiw utaparjam sarxapxaraki.
Qhuya irnaqiri (monumento del minero)
Jan qhuyan irnaqirinakast kunayman lurawinakanïpxarakiwa. Yaqhipanakax qhuyankirinakar, pallapallanakar, Chuquiyaw saririnakar aljasisaw sarnaqasipxaraki. Yaqhanakax pallapallanakäpxarakiwa. K’añaskun jaqinakax Chukiyaw markar jut sarasaw qullq payllasipxaraki.
Corocoro, lumanakatpach uñtata
(Corocoro visto desde los cerros)2.1. Markat anqan jakasirinaka
Jan markan jakasirinakax uywam yapump sarnaqasirinakawa. Corocoro mark jak’anx wallja ayllunakaw utji: Chhixchhi Baja, Chhijchhi Alta, Kantu Pata, Ch’allapampa, Kaläri, Tarixra, Qullpa Belen, Sillapaca, Rumir Uma, Ninoca, Yarivay,… Aka markachirinakax murqu isis uskt’asitaw wali alwat uywanakap pamparjam qullurjam anakipxaraki. Jallupachax yap lurañ yatipxaraki.
3. QULLQINCHÄWIPA
3.1. Qhuya Irnaqäwi
Centauro, Toledo, Cóndor Jipiña sat khuyanakaw utjaraki. Aka markax aka irnaqäwi utj ukatw wali uñt’ata. Kuntur jipiña, Waka Laxra, Aqu LLust’a, Kori Kori qullunakanx “cobre” sat chuxña qalaw wal utxaraki, jaqhip chiqanx yamas allirtaskiwa. Waranq llätunk patak kimsa qalq tunk maran Victor Paz Estensoro mallkux Decreto Supremo 21060 kamachimpix waranq patakan jaqinak qhuya irnaqawipat jaqumukuwiyaraki. Jupanakax Corporación Minera de Boliviampiw irnaqapxäna. Ukjatpachx uka jaqinakax yaqha markanakaruw sarawixapxaraki, jilpachaninakax Chukiyawu, El Alto jach’a markanakan jichhüranakax jakasisipki. Corocoro markax ukjatpachx ch’usakiw qhipartawixi; utanakas jan jaqin jan jaqiniw maratjam maratjam allirmuktawïxapxaraki, yaqhipax punkus aystat, khumuras allranttat, pirqas k’ak’jtat ukhama.
Qhuya irnaqiri (monumento del minero)
Qhuya (mina)
Qhiparir markachirinakax “Cooperativa” sat tantachawimpiw pachpa ch’uxña qal apsuñatak irnaqasipkaraki. Maymarax Evo Morales jach’a mallkux mayamp nayra qhuyanak jaktañapatakiw khaysar purt’awiyarakïna. Markachirinakax wali k’uchikipxarakiwa, yaqhipax yamakis jach’a markanakatpachw khaysar kutt’awiyapxaraki.
Ch’uxña qal irnaqäwix wali khusäkan ukjax Corocoro markarux “ferrocarril” ch’ullqhi thakhis purirakïnwa. Jichhürunakax laq’as uka thakhinakx chhaqtayawixarakiwa. Aka jach’a k’añaskunakax Arica tuqiruw qalanakx q’ipipxarakirïna. Khayatx anqa jaya markanakaruw aljxapxarakïna ukhamat qullasuyu markasatak walja qulq katuqapxäna.
Qhuya irnaqirinakatakix kunayman irnaqawinakw lurasirakïna. Umx Pontesuelo qhuratpach p’iyan jirunakämw irpanipxäna. Lusa qhanatakix wali ch’aman muturanakw uxuyapxirïna. Manq’añ tuqutx janiw anchja llakisiñax utjkänti, “Pulpería” sat utrakw jist’arapxana. Khayanx warminak, wawanak, yaqhip chachanak ukhamarakiw siqisipxirina.
3.2. Yapuchäwi
Yapu lurañatakix mara tukusiw markachirinakax wakichasipxaraki. Jupanakax mä juk’ jallxatañap suyapxaraki. Ukhamïpanx mäkirakiw uraq unxtayir sarapxi. Janirakiw qhullin “tractor” satanakax utjkänti, jichhanakakiw uñstasipkaraki, wakampiw jichhakamas uraqinakap qhulliñ yatipxi. Jallu pach tukuw chachanakax qullunakar pampanakar qhullir sarapxi.
Kunanaks satappacha.
Ch’uqi, siwara yaqhipax jupha qañawa ukanakakrak satapxi. Aka qhipa maranakax awina, alpha ukhamw uywatak satañ yant’asipkaraki. Ch’uq satañatakix jichha qhullit uraqïñpawa sapxiwa. Qhipa marax pachpa chiqar siwar satantxapxaraki.
Juphamp qhañawampx akutakiw uywasipxi. Juphax waña juyraw sapxiwa. Qhañaw Satañax jasakirakiwa. Janirakiw ch’uqjam taqin aka juyranakx satapkarakitti.
Ch’uq satantxasas kunayman lurañanakaw yapunx utxaraki. Niyak alinuqx ukapachax pichañarakiw wakisi. Sum puquñapatakix qawañas wakt’akirakiwa. Jan wali qhuranaka jilantx ukjax yapuchirinakax jik’irapxarakiwa.
Yapuchañatakix kunayman saräwinak arkañ yatipxaraki. Jamach’ix pampar tapachki ukjax waña maraniw sasaw winkt’at sukantapxaraki. Jamach’ix patar tapachkï ukjast jallu maraniw sasax aliqat sukapxi. Yaqhipax yaqha uywanak uñch’ukiñ yatipxi.
Yapu llamayux qhipa mara qalltaw lurasiraki. Suma Maräk ukjax walpun kusisiñ yatipxi, jan walïk ukjast llakisipxarakiwa. Yapu llamay pachax sapüruw utapar qala kayitunakar ch’uqis khumt’asit wali qarit kutt’apxaraki.
Q’al llamayuñ tukuyxasax ch’uqx palljxapxarakiwa, jisk’at jach’atjama, laq’utat jan laq’utatjama. Taqikunatakirakiw qut qut sartayapxi: jathataki, muntarataki, ch’uñutaki, tuntataki, aljañataki, qhathitaki,… ukhama. Ukatatx sumrakw imxapxaraki.
Juyranak aljasiñatakix marka qhathunakaruw sarapxi. Taqit uñt’atanakax Gral. Pando, Caquingora, Muro Pilar markanakanw lurasi, pachpa Corocoro markanx janiw jach’a qhathux utjkitti. Alakipanakax uka ch’uq ch’uñx jach’a markanakaruw apanxapxaraki.
Ch’uñuchañatakix juyphipachaw suyata. Pampanakaruw ch’uq waratatir sarapxi. Niyak umaratax ukjax takirxapxarakiwa. Wañarayasax qaqtas qaqtasaw wayrsuyxapxi.
Tuntatakix yaqhw ch’uñuchapxi. Niyak taqpach juyphsut amuyxapx ukapachax jan lupimp uñjayasaw takirapxi. Qhipa alwatax wali chhullunkhrantatpachw mä wayaqar winantas umar apantanipxi. Niya mä phaxsi jak’atx sillp’irañatakiw waysunxapxaraki.
3.3. Uywachäwi
Khaya tuqinx iwijanaka, wakanaka, qala kayunakaw jakasipxi, qarwanakax juk’akirakiwa. Jilpach jaqinakax iwijanakw uywapxi, janiw taqin wakanipkitti. Qala Kayunakx juyranak q’ipnaqañatakiw uywachasipxaraki.
Janiw anchja waljan uywan jaqix utjkarakitti. Jilpach uywanix mä patak uywan ukjarakiwa, jiljpachax iwijanaka mä qawha wakampi, jupanakax qamirjam uñt’atäpxiwa. Sapa utjawix mä phisqha tunk “hectárea” ukham uraqinipxiwa. Jallu pachax awtipachatak uywa manq’an utjañapatakiw uraq jark’antañ yatipxi.
Janiw uywa khariñax kunapachas lurañakïkitti. Nayraqatax lik’it janich lik’i, jach’at janich jach’äki ukw uñaqapxaraki. Janir kharkasax jayumpiw lik’ïñapatak uywarux phawakipapxaraki. Aych aljañatakix qhathururakikiw qala kayut khumupxi.
3.4. Jaqha Irnaqäwinaka
Corocoro jak’a markanakanx kunayman irnaqäwinakaw utjaraki. Janirakiw uka chiqanakanx yap uywx anch yäqapkitti, jupanak manq’asiñatakikiw uywachasipxis yapuchasipxisa. Jayumpi istuku janq’u laq’ampi irnaqasisaw sarnaqapxi.
Gral. Pando, Calari, Caquingora markanakanx istuku janq’u laqw k’iyapxaraki. Istuku lurañatakix uraqw qal uñstañapkam allirapxi. Ukatx mä jach’a jirumpiw qal p’iysupxi. Niyak tukuyxasax tinamitamp p’iyar sum irantasaw phallayapxi.
Qala niy willtatäx ukapachax jach’ïrinak jisk’a jisk’ jalanuqapxi. Qhiparux jach’a qhiriruw wiysuñatak pirqantapxi. Qhipürux Jisk’a jawq’añanakampiw t’un tukuyapxaraki. Ukatatx k’iyaqañ qallantapxaraki. Niyak tukuqxasax alasirin jutañap suyapxi.
Alasir k’añaskunakax Chukiyaw markatpach puripxaraki. K’iyaqat istuk utar jitkatasax wayaqanakar winarasaw sum apkatapxaraki. Tukuyxasax payllaw istukunirurux churawiyapxarakiwa. Istuk lurir jaqinakax wal k’añaskun puriñap suyapxi, k’añaskuninakax muxsa umanaka, t’ant’anaka, puqutanaka ukhamw waxt’añatak apañ yatipxaraki.
Caquingora, Jayu Uma, Yarivay tuqinakanx jay lurapxi. Laq’at lurat jisk’a uyunakaruw um irpantapxi. Mä qawqha urut uka umax thayt’awixarakiwa. Qhurajak’anakanw jayump sarnaqasirinakax irnaqapxi.
Jayu luratx Chukiyaw markaruw apanipxaraki. Caquingora markanx jay k’iyañatakix mä “cooperativa” utt’ayasiwiyapxi. Ukanx “yodo” qullampiw jan usunïñapatak kitumtapxaraki. Aljañatakix jisk’a laylun wayaqanakaruw winañ yatipxi.
4. SARÄWINAKAPA
Khaysa tuqinx kunayman saräwinak, siwsäwinak, amuyt’äwinak, parläwinakaw utjaraki. Yaqhipax chiq yaqhipast janirak ukhamarakiwa. Nayratpach parläwinakas maynit maynir jiwasanakatak jichhürunakkam puriniraki.
Corocoro jak’a markanx Supay Jawira sat k’allkaw utji. Markachirinakax wal uksar sarañ jasq’arapxi. Saririnakax khayanx muxsa achunakaw utji sapxiwa. Uka manqhat uka achunak apsuñ munxatax jayarst’awixiriwa sapxiwa. Jaqinakast niyat purxä sasax janiw puriñ atxapxiriti, ukhamw parlapxi. Khiparux jiwawixapxarakiriw sapxiwa.
Walja qhuyan irnaqirinakaw irnaqkas jiwarawiyapxaraki. Arumanakax jaqinakar thaqhiriw qhuya p’iyanakat mistsunipxiri sapxarakiwa. Chiqpachans qhä chiqanakax wali chhijunipuniskiwa, jach’a khankha qullunakapas axsarayasiñjamawa. Kuntur jipiña qullunx mä qala mallkuw sayasiskaraki, uñkatatax mallkus kikipakipuniwa.
Qala mallku (Condor de Piedra en Condor Jipiña, Corocoro)
Achoco chiqamx janiw arumax sarnaqañati, lunthatanakaw utji, jaq jiwayapxiri sasaw parlañ yatipxi. Mä aquw ukjanx utji, allqamarinakaw ukan sayasipkarakiri. Jaqinakax aka chiqamx jasq’arayasisaw mäkhipapxaraki.
Chhixchhi jutk ukjax ch’iyar pullirampiw sunir sunir saram sas khiwisipxi. Janiw qinayax uñch’ukiñat, manuw jithir sapxiwa. Q’ixu q’ixu jutk ukapachax p’iqirux kunas asxatasiñápuniwa, jiwayiriwa sasaw parlapxaraki.
Irnaqäwitakix inal mamamp alkulampx apnaqasipxapuniwa. Supayarux wal waqaychapxi. Janiw akux istuku irnaqäwir apañati, janq’u laq’ qalw chhaqtayiri sapxiwa. Qhuya p’iyanakx walpun yäqasipxi, phunchhäwinakans qhuyatx amtasipxapuniwa.
5. WALI UÑT’AT JAQINAKA
5.1. Juan Lechín Oquendo
Juan Lechín Oquendo chachax waranq llatunk patak tunka pusin marat tunka kimsaqal ur mayu phaxsit saraqkipanw Corocroro markan yuriwiyatayna. Jupax pä waranq mayan marat pä tunk paqallq ur agosto phaxsit saraqkipanw jiwawixaraki. Aka tatax Federación Sindical de Trabajadores Mineros de Bolivia (FSTMB) uka tantacht’at jaqinakan p’iqichiripanwa. Waranq llätunk patak phisqha tunk payan marat waranq llätunk patak kimsaqalq tunk paqallqun marakamax Central Obrera Bolivianrakw apnaqawiyi. . Waranq llätunk patak suxta tunk marat waranq llätunk patak suxta tunk pusin marakamax Vicepresidente ukhamarakïnwa. Jupax janiw jilïrikanti, payïrinwa, jil kullakanakapast pusinirakitpawa.
5.2. Ismael Montes
Jupast Waranq kimsaqalq patak suxta tunk mayan maranw yurirakitayna. Waranq llätunk patak kimsa tunk kimsan maranw jiwawixaraki. Ismael Montes chachax waranq llätunk patak pusin marat waranq llätunk patak llätunkan marakamax qullasuyu markasan Presidente mallkuparakïnwa; qhiparux mayamp mantawiyarakitayna, waranq llätunk patak tunka kimsan marat waranq llätunk patak tunka paqallqun marakama. Pallapalla, arxatiri ukhamarakïnwa.
5.3. Abel Mamani Marca
Aka chachax jiwasan wali uñt’atarakiwa. Jupast Federación de Juntas Vecinales de El Alto uka tantachawin p’iqichiriparakïnwa. Pä waranq kimsan maranx Guerra del Gas ch’axwawinw wal uñt’ayasiwiyaraki. Uka pachax El Alto marcanx kimsa qalq tunkat jukamp jaqinakaw jiwarawiyapxarakïna. Qhiparust Gonzalo Sánchez de Lozada jan wali jaqirus t’ijumuchuyatarakinwa. Ukham luräwinak uñjasax Evo Morales Ayma jilir mallkusax Ministro de Aguas uka irnaqäwinkañapatakiw jawst’ayarakïna. Ukampirus jan wal sarnaqir katjasas uka irnaqawitx jaqsuwixapxarakiwa.
6. PHUNCHHÄWINAKA
Corocoro markanx phunchhäwinakax taqi tuqun lurasi. Taqit uñt’atax tunka phisqhan ur agosto phaxsit saraqkipanw lurasiraki. Markachirinakax Asunta sat phunchhaww amtapxi. Nayra, qhuya irnaqirinaka jakapkan ukapachax walpun kunayman thuqt’äwinak sink’untapxirïtayna, diablada, morenada, kullawa, llamerada,… ukhamanaka. Jichhax janirakiw nayrjamaxiti. Ukampirus jach’a markan jakasir jaqinakax sapa maraw thuqhur kutt’apxaraki. K’añaskunakax jisk’at jach’akamaw iwijanakjam khayanx sayarapxaraki. Phunchhaw tukuyx ukatatx jaqinakax mäkirakiw k’añaskunakapar makatas Chukiyaw markarjam chhukhuniwixapxarakiri.
Paqallq ur pachpa agosto phaxsit saraqkipanx waka anatawinakaw utjaraki. Uywaninakax uksat aksat wakas jikt’asitarakiw puripxi. Janir anatir mantkipanx siwar liwxatt’apxaraki. Atipirinakax injalmi sat paylläwinak katuqasiñ yatipxi. Uñch’ukirinakax Waka Laxra qullurkamaw wali k’uchik chhukhupxaraki. Khayanx uraqir p’iysut waka anatañ uyuw utji. Umatanakas uywanakar phiskhasirix mantañ munapxarakiriwa, mantirinakax niyas waytayasipxarakiwa. Chukiyawu markatpach purit wakamp anatir jaqinakaw utjarakiri.
Yaqha uñt’at phunchhäwx septiembre phaxsit tunka phisqhan ur saraqkipanw “Tata Wallatïri” lurapxi. Janirakiw nayrïr phunchhawinjam kuna waka anatiris utjkarakitti. Markachirinakax walpun ukürux “dinamita” phallayapxi.
Tata Wallatiri (Imagen del Señor de Wallatiri)
Antonio Paredes Candia yatxatirix, Corocoro markanw “Ch’uta” thuqhux uñstawayi siwa. Ch’utanakax nayrapachax tarqanakampiw thuqhupxirïtpa. Jichhürunakax Chukiyawuns yaqha chiqanakans aka thuqhx laqanchayasipkakiwa.
Ch’uta thuqhu (Danza de los Ch’utas)
Ch’uta isi (Vestimenta de los ch’utas)
7. EVO MORALES AYMA JACH’A MALLKUN PURÏWIPA
Pä waranq kimsa qalq marat kimsa ur marsu phaxsit saraqkipanx Pakajaqi provincian yurïwi phunchhawipatakix, Jach’a mallku Evo Morales Aymax purt’awiyarakïnwa. Ukürux jupax qhuya minax maykutimpiw jist'arasini sasaw ukankir jaqinakar taqinin nayraqatapar sayt'asis parlawayaraki. Qalltañatakix kimsa qalq milluna tular ch'uxña qullqinakaw churañatak utji sasaw qhananchawayarakï.
Morales Jach'a mallkux uka phunchäwinx walpun thuqt'asiwayarakïna. Markachirinakax wali k'uchikiw juparux panqar silt'unakamp, siku phust'äwinakamp katuqt’awiyapxarakïna.
Khithinakas jutappachäna.
Yapump jakasirinaka, qhuyan nayra irnaqirinaka ukhamarak kimsa qalq "municipio" tuqit jutir jaqinakaw ukankapxaraïna.Tata Moralesax taqiniruw jan t'aqxtäwinak utjañapatak mayacht'asiñasaw sas mayiwiyarakïna. Uka pachparakiw qullasuyu markan nayra p'iqichirinakaparus k'umiwiyaraki. Qhuya irnaqirinakarux jan chuym llamktásisaw irnaqäwinakapat jaqtawiyapxi sarakïnwa.
Janiw Qhuyat parlirik Jacha Mallkux qhayar puriwikänti. Jutir maranakanx janiw k'añaskunakax laq'a thaqhïm sarnaqxapxanitti, llusq'a thakhiw lurasirakini. Ukampirus janiw uk lurañatakix qullqix utjkiti, jichhaw thaqhañ amtasipkaraki. uka llusq'a thakhix Chukiyawu markat Cocororo markakamaw purini sasaw yatisiraki. Akham amtanakax janiw jichhak qhanstkarakiti; markachirinakan akham amtäwinakamp sarnaqapxatanakapax niyaw kimsa tunk maraxarakini, COMIBOL sat jach’a qhuya irnaqaw kunkanchayirix walja qulq katuqirïkan ukjatpacha.
Khaya markanx má qullasíñ utaw utjaraki. ukampirus juk'amp jach'a jaqha qullasiñ utaw lurasirakini sasaw tata Evo Morales Aymax parlawayarakïna. Waynanak tawaqunakan anatapxañapatakix ch'uxña "sintetico" alinakaw ayruntatarakïni. Uk lurasiñapatakix markachirinakaruw uksat aks sartasipxañapatak amuyt'ayawiyaraki. Ukhamarakiw Pakajaqinkirinaka umanipxañapatakix Abel Mamani tatax Ministro de Agua ukkhamäkan ukjax phisqha milluna wuliwyanunak churawiyarakitäna.
Jach’a mallkux waranq llatunk patak kimsa qalq tunk phisqhan maranw akar jayllïwinak phusart’asir jutawita sawiyarakiwa. Khaya pachax qhuya irnaqirinakampiw thuqt’asiwita sasaw amthapiwiyaraki. Corocorunkirinakax aka wawataw jumax sasaw sawiyapxarakïna.
TUKUCHA
-Corocorox Qullasuyu markasatakix wali askiwa.
-Markachirinakax qhuyan irnaqasaw jakasipxi
-Yaqha jak’a markanakanx janiw yapump uywampx anch yäqapkitti, yaqha irnaqawinakanipxiwa.
-Jaqinakapax qhuya wali jach’äkan ukjax kimsa arut arst’asiñ yatipxäna.
-Corocorux tunka kantunaniwa.
-Khayanw yaqhip qullasuyu ch’axwäwinakanx uñt’at lurawinakax uñjasiwiyaraki.
-Markachirinakax phunchhäwinakx wal yäqasipxi. Chhiju parläwinakas utjarakiwa.
-Ch’uta thuqhux khayanw uñstawiyatayna.
-Juan Lechín Oquendo, Ismael Montes, Abel Mamani uñt’at jaqinakax uka markanw yuripxatäna.
-Yapump uywamp sarnaqasirinakax janiw markan qamapkitti, alasir aljasirikiw qhathunakar sarapxi.
-Evo Morales Ayma jach’a mallkux qhuy jaktayañatakiw irnaqaski.
J I S K T ’ Ä W I N A K A
1. Kunarsas Corocoro markax utt’ayatäpachana.
Corocoro markax waranqa kimsa qalq patak phisqha tunk suxtan maran yuriwiyi
2. Kawksans Corocoro markax jikxatasi.
Corocoro markax khaysa provincia Pacajes uksa tuqinw jikxatasiraki.
3. Qawqha yatiqañ utas khayanx utji.
Corocoro markanx kimsa yatiqañ utaw utjararaki: Colegio Pedro Kramer, Escuela Ismael Montes, Escuela Vicenta Juariste Eguino.
4. Kuna yach’a ch’axwäwis Corocoro mark jak’an tukuchasiwipacha
Aka mark jak’anx Guerra Federal ch’axwäwix tukuchasiwiyi sasaw sarnaqäwit yatxatirinakax sapxi.
5. Qawqha jaqis Corocoro markanx utxpacha
Corocoro markax tunka payan waranq jaqinakaw utji.
6. Kunans markan jakasirinakax irnaqappacha.
Markan jakasirinakax qhuyan irnaqañ yatipxaraki.
7. Kuna juyranaks satañ yatipxi.
Ch’uqi, siwara yaqhipax jupha, qañawa ukanakakrak satapxi.
8. Kuns Corocoro markanx uywapxi.
Khaya tuqinx iwijanaka, wakanaka, qala kayunakaw jakasipxi, qarwanakax juk’akirakiwa.
9. Kuns yaqha jak’a markanakanx lurapxi.
Gral. Pando, Calari, Caquingora markanakanx istuku janq’u laqw k’iyapxaraki.
10. Kunjams istuk janq’u laq’x lurapxi.
Istuku lurañatakix uraqw qal uñstañapkam allirapxi. Ukatx mä jach’a jirumpiw qal p’iysupxi. Niyak tukuyxasax tinamitamp p’iyar sum irantasaw phallayapxi. Qala niy willtatäx ukapachax jach’ïrinak jisk’a jisk’ jalanuqapxi. Qhiparux jach’a qhiriruw wiysuñatak pirqantapxi. Qhipürux Jisk’a jawq’añanakampiw t’un tukuyapxaraki. Ukatatx k’iyaqañ qallantapxaraki. Niyak tukuqxasax alasirin jutañapakrak suyxapxi.
11 Kunas Supay Jawir sat ñanqha chiqan utjpacha.
Saririnakax khayanx muxsa achunakaw utji sapxiwa.
12. Kunas kuntur Jipiña qullun utji.
Kuntur jipiña qullunx mä qala mallkuw sayasiskaraki
Achoco chiqamx janiw arumax sarnaqañati, lunthatanakaw utji, jaq jiwayapxiri sasaw parlañ yatipxi.
13. Kuns jan chhijchhintañapatakix lurapxi.
Chhixchhi jutk ukjax ch’iyar pullirampiw sunir sunir saram sas khiwisipxi.
14. Khithi uñt’at jaqinakas khayan yuriwiyapxi.
Juan Lechín Oquendo, Ismael Montes, Abel Mamani Marca jupanakaw khayan yuriwiyapxi.
15. kunapachas taqit uñt’at phunchhäwix lurasi.
Taqit uñt’at phunchhäwix tunka phisqhan uru agosto phaxsit saraqkipanw lurasiraki.
16. Kuna phunchhäwis septiembre phaxsit tunka phisqhan ur saraqkipanx luraspacha.
“Tata Wallatïri” sat phunchhäwiw utjaraki.
17. Khithis “Corocoro markan Ch’uta thuqhux uñstawayi” sas sawïpacha.
Antonio Paredes Candia yatxatiriw ukham sawiyaraki.
18.Jichhürunakax kawki chiqanakan “C’huta” thuqhux thuqhusiraki
Jichhürunakax Chukiyawun ukhamarak yaqha chiqanakanw aka thuqhux laqanchayasiraki.
19. Kunarsas Evo Morales jach’a mallkux Corocoro markar puriwiyi.
Pä waranq kimsa qalq marat kimsa ur marsu phaxsit saraqkipanw Evo Morales Aymax jach’a mallkux purt’awiyaraki.
20. Qawqha qullqs qhuyanak jaktayañatakix Evo Morales jach’a mallkux Corocoro markatak churawiyani.
Qalltañatakix kimsa qalq milluna tular ch'uxña qullqinakaw churañatak utji sasaw qhananchawayarakï.


text:
Isturyanaka Ta achuqa phaxsi, 2014
26 achuqa phaxsi 2014
FOTOS: Sur de Filipinas uksan jamachinakar uñjasa
Jamach'inakar uñajañax wali askiwa twitiyañ sipansa. Mindanao uka markan yanqhachir jamch'inakar uñjapxam Sur de Filipinas uksan jikxtasi.
23 achuqa phaxsi 2014
Chile: Santiago markanx ‘Unxtasiwinakaw utjawayi’
Pusi tunka jila tamaw aka kurmür 22 urux sartasiwimp jikxatasipxi, janiw yatiqir tamax ukankankanti, yaqha constitución mayiñatakiw ukham sartasipxi.
Limint ukat akankta: sapa markat arupan yatiyäwinaka
Walja markanakanxa, vehicular arunakax juk’amp arsutaw marka arunakat sipansa, ukampirusa, juk’a yanapanikiw apnaqkay plataformanakan marka arunakat sipanasa.
20 achuqa phaxsi 2014
Flipboard ukax Global Voices ukanw Guías de Contenidos Locales jall ukanakn uñjasi
Aka achuqa phaxsit uksarux Global Voices ukax (may may arunakan) waranqa jaqinakan tabletas ukanakapar Flipboard ukamp apnaqxapxañapaw mayt'ata.
Irán markanx mä programa de Television kuntraw qhurut arsusiwimp sartasipxi
Ch’axwirinakax jan wal aka programax parli etnia bajtiari tuqi sasaw sapxi ukhamarak jan wali uñch’ukiraki Revolucion Constitucional irani uka jilir irpiripanakaruxa.
19 achuqa phaxsi 2014
Cuba markanxa, (estatales) ukan irnaqirinakan payllawipax 15 (dólares mensuales) ukha ch’uxña qulqinakaruw chanipax makhatti
Cuba markanxa, (estatales) ukan irnaqirinakan payllawipax 15 (dólares mensuales) ukha ch’uxña qulqinakaruw chanipax makhatti.


text:
martes, 26 de enero de 2016
ALASITA
Elias Reynaldo Ajata Rivera
AYMAR YATIQAÑA
1. QALLTA
Aka qillqatanx Alasitatwa arst’atäni. Aka saräwix aymar markan uñstiriwa, ukatwa yatxatañax munasi. Yaqhip pachax, janiw jiwas pachpax luräwinakasatx yatxatañ yatktanti, yaqha chiqat jutat jaqinakakiw wal saräwisxatx pankanak qillqsusipki. Ukatpï jiwasat qillqañax wakisirakixa.
Qhipha maranakanx, Alasitax juk’ampwa jiltaski, janiw jiwas taypinak lurasxiti, jan uñt’at uraqinakaruw purxi. Ukham saräwis jach’aptir uñjasax, k’usisiñjamapiniwa. Jiwasax kunayman saräwinakasatw yatiñasa, ukatw alasitatx qillqt’ataraki. Aka saräw jan sum uñt’irinakarus, yatiyañwa munaraktan, jupanakax sarnaqäwis amuyapxañapataki.
2. CHINU
Aka chiqanx, Alasitatx kunanakas yatiñ wakisi ukanakxatwa arst’arakiñäni. Ukhamax, mayat mayat uñakipañäni:
2.1. KUNAS ALASIT QHATHUXA
Alasitax aymar markan saräwipawa. Jichha pachax chinuqa phaxsit 24 urunak saraqkipanw lurataraki. Uka phunchhäw amtañatakix, qhathunakaw lurata, ukanx walja alxirinakaw utji. Jupanakax kunayman jisk’a yänak alxapxi (Layme, 2009 11 u.), alasirinakast anchja waljäpxarakiwa. Qhathux niya mä phaxsiw lurasi, chinuqa phaxsit qalltas anata phaxsikama. Aka qhathux maran mä kutikiw Chukiyawunx lurasiraki.
Alasirinakamp alxirinakampi
Ukampirus, Alasit Qhathunx yaqha alxirinakas utjarakiwa: manq’a alxirinaka, junt’üm alxirinaka, anatañanak alxirinaka, luch’itanak alxirinaka, musq’anak alxirinaka, alinak alxirinaka, juk’ampinakampi. Uka pachpa chiqanx, anatayirinakas utjarakiwa; jupanakax kunayman anatt’äwinakwa khayar apapxi, uka chiqanakäm mäkhipirinakax anatt’apxarakiwa. Ukham uñjasax, mama Luz Castillux “Alasitax qhathunakan qhathupawa” sarakiwa (2011, 247 u.).
Yatiri
Chinuqa phaxsit 24 urunak saraqki ukürux, walt’ataniw qhathurux sarapxi. Khayansti jisk’a yänakwa alaqasipxi, sapa mayniw kunxay munapxchi uk alasipxi. Ukatatx, tatakurampiw umamp ch’axch’xatayapxi ukhamarakiw yatirimp Pachamamar luqtayapxi. Yatirix jisk’ä yänak apnuqayañ yati; ukatatx, ch’allxatiwa ukhamarakiw insinsumpis jiq’ikipayi. Alasirinakast taqi chuymarakiw iyawsapxañapa, jan iyawsäwix utjkchi ukaxa, inakirakiw kunas luratäspa.
Yaqhipanakax jan uñt’at jaqinakampiw jisk’a qullqinak turkasiñ yatipxi. Ukax manunaks phuqhapkasp ukham amuyatawa, mayt’asit qullqinaks kutt’ayapkaps ukhama. Masinakampis kullakanakasampis jilanakasampis awk-taykasampis akhamx luraraksnawa.
Plato Paceño (Chukiyaw Manq’a)
Manq’atx janirakiw armasksnati, ukürunakax “Plato Paceño” (Chukiyaw Manq’a) ukaw manq’ata. Uka manq’ax jawasamp ch’uqimp chhuxllump kisump phayatawa. Ch’uqimp jawasamp chhuxllumpix phukhuruw umamp phayaña, kisusti thixitäñapawa. Qhipha maranakanx, aychampirakiw phayañ yatxapxaraki. Sumäñapatakix, llaxwaw utjañapa.
2.2. KAWKITS SUTIX JUTI
Alasita arux alasiña uka arut jutiriwa (Espejo, j.p., 2 u.). Nayrapachanakax, alxirinakaw alasirinakar “alasita” sapsirïtayna; ukatwa, jichhürunakkamas Alasita arux jakaskaki. Kastill arunx janirakiw jaqukipäwipax utjkiti jan ukasti aymaratakwa mayt’asitaraki. Yaqhip pankanakanx chhalasita arut jutiriw Alasita arux sapxarakiwa.
2.3. KUNATS YÄNAKAX JISK’ANAKAKI
Taqiniw yattanxa, Alasita Qhathunx yänakax jisk’akamakiwa; ukax janiw ina ukhamakïkiti. Uka jisk’a yänakax mä urux jach’aptapxañapatakiw alasitaraki (Fernández, 1995, 97 u.). Utanak alasstan ukaxa, jakäwisan ut jikxatañatakiwa, yaqha yänakast ukas kipkarakiw saräwin saräwinipxi.
Jisk’a atamirinaka Jisk’a qullqinaka
Niy sisxtanwa, jisk’a yänak jach’ar tukupxañapatakix, iyawsäwiw utjañapa. Jach’a markankirinakas pata pampan jakasirinakas taqi chuymaw iyawsapxañapa. Fernandezax siwa: yaqhip pata pampa markanakanxa jisk’a uywanakw k’ispiñat lurapxi, wawanakaw ukanakamp qariñkam anatapxi, ukatx manq’antxapxiwa, sarakiwa (1995, 98 u.). Uka k’ispiñ uywanakax uywaniñatakirakiwa.
Alasit Qhathun taqi kun jikxatsna (jisk’a utanaka, qullqinaka, uywanaka, k’añaskunaka, isinaka, manq’añanaka, uta lurañ yänaka, t’ant’anaka, laphinaka, yatiyañ laphinaka, jichhak uñstir yänaka ukhama, yaqhanakas utjarakiwa), ukampirus taqpachaw jisk’akamaki. Ukanakax k’ullut, pachachat, ch’ankhanakat, sañsuyas, laphinakat, jak’ut luratäpxiwa. Yaqha arunxa saraksnawa, aka jisk’a yänakax illat uñt’atäpxiwa, jach’aptayir ajayunirakipxiwa.
2.4. KUNAPACHATPACHS ALASITAX LURASI
Janiw sum akxatx yatiskiti, Alasitax nayra laq’a achachil-awichanakasat jutirïtpawa. Niy sisxtanwa, aka saräwix aymar markankiwa. Ispañankir jaqinakax akar purinipkatayn ukjax, Iqiqur iyawsañax utjapinitpawa. Aymaranakax chika maraw amtapxiritayna, niy jallu pach qalltki ukja (Siles, j.p., 1 u.). Ukürunakax achunakw turkasipxirïtayna, jan kunaninakax qalitanakw apasipxiritayna, ukhamat kunayman yänakampiw utanakapar kutt’apxarakirïtayna.
Ispañankir jaqinakax janiw aka saräwx sum uñjapkataynati, jupanakax “supayan phunchhäwipaw” sasaw sapxirïtayna; ukatw, jan aymaranakarux lurayxapxataynati, ch’amampiw armayañ munapxatayna. Ukampirus, achachil-awichanakasax jamasatw aka saräwx jakayapxarakitayna, ukhamatw jiwasanakax uñt’araktan.
¿Kunjamats chinuqa phaxsinx Alasitax lurasxi? Tupak Katari sartaskäna ukjax, Ispañankir jaqinakax aymaranakaruw jiwarayapxatayna kunattix Chukiyawuruw muyuntir jutapxatayna ukata. Jupanakax jan wali uñjatäpxataynawa, ukatw ukham lurapxatayna. Ispañankir jaqinakax Tupak Katarimpir arkirinakapampir jiwayapkän uk amtañatakiw chinuqa phaxsir aka saräwx jittayapxatayna; uka pachatpachwa, chinuqa phaxsinx amtatäxaraki, sapxiwa.
Qhipha maranakanx, aka phunchhäwix walpin jiltawayxaraki. Janiw Chukiyawu markanaki luratäxiti; Bolivia uraqinx, yaqha chiqanakanw Alasit amtxapxi, thaya uraqins junt’u uraqins utjxiwa. Ukampirus, yaqha chiqanakanx janiw pachpa urunak lurañ yatipkiti jan ukast yaqha phaxsinakanwa lurapxi. Anqa markar sarir aymar masinakasax uka pachparakiw aka saräwisxa ch’iqitatayapxi; Pirwans Argentinans, Brasilans iqiqur iyawsañax utjiwa.
2.5. IQIQU
Jichhürunakax Iqiqurux lik’pacha, sunkhani, walja yänakas q’ipt’ata, aymar isinakani ukhamwa uñt’tan; ukampirus janiw nayrax ukhamäkataynati. Jupax t’una achunakwa q’ipnaqirïtayna; isipax walja saminïnwa, siwa.
I q i q u n a k a
Yaqhip yatxatirinakax, “lik’ipinïnwa, p’iqin phuyunakani, lluch’uni, amparanakas jist’arata, q’alanchünwa” sapxiwa. Yaqhanakast “k’umu, jisk’aki, kusisiñ apanirïnwa” sapxarakiwa. Iqiqux wawaniñataki, munasiñ jikxatañatakiw nayrax walïtpa; jichha pachax, aski jakañatakiwa. Iqiqux Wiraxucha Apun wawapawa, ukatwa wali waqaychata, Alasit urunakax juparux wali q’ayacht’atawa.
2.4. SAPA JISK’A YÄNAKAX KUN SAÑS MUNAPXI
Jisk’a yänakax janiw ina ukhamak alatäpkiti. Sapa mayniw iyawsäwimp alasi; taqi chuymaw alastan, saraksnawa. Uka jisk’a yänakax akham amuyunakaniwa:
K’ank’anakax warminiñatakiwa
3. TUKUYA
Markas taypinx walja saräwinakaw utjaski, jiwasarux janiw khithis armaykistuti, jichhürunakax uka saräwinakax juk’amp ch’amampiw sarantasipki. Ukhamïpanx, Alasitax markas jach’aptayañatakix wali askiwa kunattix achachilanakasan awichanakasan jakäwipwa uñt’ayapxistu, jiwasax wawanakasaruw uñt’ayarakiñäni. Ukhamatwa, aka saräwix jan chhaqhtkaniti.
Alasit Qhathunx kunayman jisk’a yänakaw alxañatak utji. Jiwasax ukarurakiw taqi iyawsäwisamp alt’asir sartan, ukhamat uka jisk’a yänakax jach’ar tukuñapataki. Ukhamatwa, Iqiqurus yupaycharaktan. Aka lik’i illax janir Ispañankir jaqinakax purinipkäna ukjatpachw utjatayna, ukampirus uka pachanakax jisk’a achunakw q’ipnaqirïtayna, jichhast kunayman yänakwa q’ipnaqxaraki.
Kunjamay munaschi ukhamarjamaw jisk’a yänakax alasitaraki, janiw aliq ukhamak kuns althapksnati. Sapa yänakaw amuyuni; munasiñataki, qullqiniñataki, utaniñataki, yaqhanakampitakiw utjaraki. Wawanakat qalltas chuyman jaqinakkamaw Alasit amtañx yatipxtan, alasiñ yänakax taqinitakiw utjaraki.
PANKANAKA
Castillo, Luz (2011). Alasitas: del deseo individual al intercambio de dones. En Anales de la 25 Reunión Anual de Etnología, aportes a las ciencias sociales (tomo II). (pp. 247-254). La Paz: MUSEF.
Cuentas, Enrique (1984). El “Eqeqo” y las “Alasitas”, manifestaciones de aculturación religiosa. En Boletín de Lima (pp. 65-70). Lima.
Espejo, Patricia (s.f.). Expresiones de fe en el mundo andino: Las Alasitas y el Ekeko. Recuperado el 09 de diciembre de 2014 de http://www.turismoruralbolivia.com/img/AlasitasyEkeko.pdf
Fernández, Gerardo (1995). El banquete aymara. La Paz: HISBOL.
Layme, Felix (2009). Breve diccionario bilingüe aymara/castellano castellano/aymara. La Paz: Universidad Católica Boliviana “San Pablo”.
Siles, Ligia (s.f.). EL Ekeko y la Alasita. Recuperado el 09 de diciembre de 2014 de http://repositorio.flacsoandes.edu.ec/bitstream/10469/3471/5/04.%20Bolivia.%20El%20ekeko%20y%20alasita.%20Ligia%20Siles.pdf
Aymar facebookan yatiqañatakix, aka chiqar mantam (PARA APRENDER AYMARA EN FACEBOOK, INGRESE A ESTE ENLACE):
No hay comentarios :
Suscribirse a: Enviar comentarios ( Atom )


text:
Francisco ukhamaraki Alfonso Icho Tamo jilanakaxa, amazonia ch’umi uraqinakatwa Santa Cruz markanxa wali aski instrumentos musicales luririnakaru tukxapxi.
Franciscusti kimsa tunka suxta marani, ukhamaraki Alfonsusti kimsa tunka kimsani ukja maranipxiwa moxiñu comunidadatapxiwa jupanakaxa.
Jupanakasti, músico instrumentunak luraña, askicht’añxa, tatapatwa yatiqapxixa. Ichu Tamo jilanakaxa, Beni departamentuna San Ignacio de Moxos uka municipionwa yuripxatäna, jupanakatakisti música kirkt’awinakaxa jakawipakasphas ukhamawa.
Alfonsuxa, Bolivia markanxa wali unt’ata escuela barroca y renacentista americana Uruwichä, uka escuelanwa yatiqawayi, uruwichä comunidadaxa pueblo indígena guarayu ukanwa jikxatasi.
El Instituto de Formación Integral, Coro y Orquesta de Urubichá es una referencia en el rescate de la poco conocida identidad clásica boliviana. Allí se produce un sincretismo único de instrumentos de cuerda y viento.
Instituto de Formacion Integral, Coro y Orquesta de Urubichä, uka jach’a música yatiqañ utaxa, wali uñt’ata ukhamaraki yäqatawa, kunalaykutixa yatichiwa kunamsa cuerda ukhamaraki thaya (viento) instrumentunakaxa kirkt’awinakapampi jikintasipxi uka.
Alfonsumpi, Francisumpixa ma violina, violenchelo jan ukjax ma viola sata instrumentunakxa lurt’apxaspawa niya paya hasta pusi semana ukja pachanaki.
Ichu Tamo jilanakaxa, instrumentunaka lurañxa yatiqawapxiwa, sinti suma Francia, Suiza, Alemania, Argentina, Venezuela ukhamaraki Italia, uka markankiri yatichirinakata yatiqasa.(PÚLSAR/IPS)


text:
Elias Reynaldo Ajata Rivera
AYMAR YATIQAÑA
¿KUNANAKAS MUNASI?
Llätunk qarachi sutini challwanaka
Pä siwulla
Mä q’illu wayk’a
Llätunk sillp’irat ch’uqinaka
Mä jich’ ch’uñu
Q’uwa
Kuminu
Ajusa
Jayu
¿KUNJAMAS WAKTHAPIYAÑA?
Qalltañatakix, siwullanakaw mä chuwar khuchht’aña. Niy khuchhuñ tukuyxasax, mä phukhuruw thixikipañatak warantañaraki. Jan nakhantañapatakix, ukjat ukjatwa jirtaña. Sum q’aphiñapatakix, k’iyat ajusampi, q’illu wayk’ampi, kuminumpiw yapxataña. Janiw ancha thixikipañäkiti, phisqha k’atakiw nina patankañapa. Ukxarux, umarakiw phukhurux yapantaña. Mä juk’a pachatxa, jayunchxañarakiwa ukhamarakiw q’uwas apantxaña; ukanakampix wali sumaw wallaqiñapa, q’aphipas wali munkayañapawa. Challwanak apantañatakix 15 k’atanakaw mäkhipañapa, nayr apantatax challwanakax wali juchhaw tukxaspa, liwjkasax t’unanuqtapxaspawa. Challwanakax janiw jaya wallaqiyañakiti, mä juk’ wallaqt’ayasax phukhux ituqxañarakiwa.
Ukañkamax, ch’uqinakaw sillp’iraña. Yaqha phukhuruw umax warantaña, ukaruw ch’uqinakax uskuntañaraki. Jan t’aphañapatakisti, jayus uskuntañarakiwa. Ch’uñuxa suma sillp’iratañapawa. Ch’uqis kipkakwa yaqha phukhur wallaqiyañaraki ukhamarakiw jayuncht’aña. Akham wakicht’ayat manq’ax kimsa jaqinakatakiw jikt’añaparaki.
¿KUNJAMAS LIWJAÑA?
Aymar facebookan yatiqañatakix, aka chiqar mantam (PARA APRENDER AYMARA EN FACEBOOK, INGRESE A ESTE ENLACE):


text:
PHISIMP ACHAKUMPI (Traducida por: Reyna Condori)
― Jutam jutam, kunja jiwitakitas! Sasaw phisitux achkur satayna.
― Jan sarkamti! Uka supay salqa phisix kunjams k’arisiñx yatiw jumarux manq’antañ muntama; janit amuyasta, sasaw mamapax achakqallurux satayna.
― Jutam jisk’a achaku! ― uñtam, aka kisu, nuysa “nuez”, munat achakitu, jumatakiwa! Sasaw phisix achakqallur saskakitayna.
― Mamit sarati? Ukham sasaw achakqallux mamapar jiskht’askakina.
― Jan sarkamti, wawita amuyasim, ist’asiñamawa! Ukham mayamp mamapax satayna.ukat phisix, aka muxsa manq’ churama achakqallurux saskakitaynawa. Ukham achakqallux muxsa manq’ uñjasinxa, mamaparux wasitat satayna.
― Mamita, iyaw sakimay. Sarakipuniwa! Ukat mamapax achakqallurux satayna.
― Ipi amuyasimaya, janiw sarkasmati jismasa! Ukatxa, achakqallux mayak mamapat atipawayatayna; ukatsti, mayak wali mulljatwararitayna akham sasa: mamita phisix manq’antakituwa, yanapt’itaya! Mamapax jan ist’asir achakqalluparux janiw kunjams qhispiyañ atkataynati.
Walxa pach jakañ munstaxa, awk taykan iwxanakapx ist’añapuniw sawa
Obedece a tus padres y vivirás largo tiempo.


text:
Isturyanaka Ta mara t'aqa phaxsi, 2015
20 mara t'aqa phaxsi 2015
Sarayaku, Ecuador qhichwa markanx umax mä jakäwiwa
Qhichwa markarux video ukanakax uñt’ayaskiwa, jupanakan uraqinakap arxatasa, uka markanx markachirinakax petróleo, gas, ukat minerales ukanak janiw apsupxañap munapkiti.
18 mara t'aqa phaxsi 2015
Oriya arun Wikipediax inak yanapt’asiwimpiw 13 mara phuqhi!
Aka proyectox nayrjax virtual ukanx janiw walja ullirinakanikänti, achuqa phaxsin 2015 maranx 808.834 ullirinakaw utxi.
15 mara t'aqa phaxsi 2015
Global Voices ukax Iraní markan Campaña Internacional Derechos Humanos ukan yanapt'äwipampiw qallti
Global Voices ukax yatxatatanakan mä kampañ luräwipan yatxatäwinakaparjamaw lurt'awayi, derechos humanos, uksat luräwnakamp yanapt'asitawa.
9 mara t'aqa phaxsi 2015
8 mara t'aqa phaxsi 2015
Israel markankir Chef tataw k'añask manqhan mä pizza phayas uñacht'ayi, wawanakar askin uñjañataki
2008 marat jichhakamax Israel markanx tunka suxtan wawaw k'añasku manqhar jaytasin chijir puris jiwapxi. Mayni Chef jupaw markanakar uñt'ayi, jupax k'añasku manqhan mä pizza phayt'asaw...
7 mara t'aqa phaxsi 2015
2 mara t'aqa phaxsi 2015
Espíritu Bautista jupar amt'asa, jupax Yanesha cultura ukhamarak arur arxatirinwa
Anna Luisa Daigneault jupaw aka qillqt'awayi, Yanesha arun apthapit isturyanaka.
1 mara t'aqa phaxsi 2015
Nigeria markankir rey de Lagos jupan munataparjam jan chimpuntapkan ukhax Igbo markar jiwayañatakiw asxarayi
"Kunti munktxa, Qutanakax jumanakatakix jach'aptaskakiniwa. Naya munkt uka kuntrapxat ukhax uma taypin jikxatasipxata.


text:
Jehová Diosan Qhanañchirinakapaxa
Jichhürunakanxa, Jehová Diosan Qhanañchirinakapaxa 1870 uka maranakan uñstäna. Qalltanxa Bibliat Yatiqirinaka satäpxänwa. Ukat 1931 maranwa Bibliat apst’asin Jehová Diosan Qhanañchirinakapa sas sutinïxapxi. Juk’at juk’atwa jilxattawayi, jichhax millón millón Qhanañchirinakaw utjxi, ukatxa 240 jila markanakanwa yatiyasipki.
Niya taqi tamanakawa semananxa kimsa kuti tantachasipxi. Uka tantachäwinakanxa Bibliat yatichasi. Qalltañatakisa tukuyañatakisa Diosat mayt’asipxi, ukatxa niya taqi tantachäwinakanwa ‘yupaychañ q’uchunak’ q’uchupxi. Mantañax inakiwa, janiw qullq mayipkiti.
Niya taqi tamanakawa mä Tantachasiñ Utan tantachasipxi. Uka utanakax janiw sinti k’achachatäkiti, Jehová Diosan Qhanañchirinakapan luratawa. Uka utanakanxa janiw pachachanakasa cruzanakasa, ukar uñtasitanakas utjkiti. Yanapt’añ munirinakan churäwinakapampiw gastonakax phuqasi.
Sapa tamanakanwa irpiri chuymaninakax utji, jupanakaw tamar yatichapxi. Irpirinakan yanapirinakapawa jupanakar yanapt’apxi. Janiw khitis tamanxa jilankkiti. Janiw suma sutinakampi apxatatäpkiti . Janirakiw mayja isitäpkisa. Ukatxa janiw khitisa jupanakar qullqi churkiti. Irpiri chuymaninakaxa taqi chuymawa tamankirinakar yatichapxi. Jan walt’añanakax utjki ukhaxa chuymacht’apxiwa ukhamaraki iwxt’apxiwa.
Jehová Diosan Qhanañchirinakapaxa sapa maraw jach’a tantachäwinak lurapxi. Uka jach’a tantachäwinakarux walja tamanakaw sarapxi Biblian yatichäwinakap ist’añataki. Uka tantachäwinakanwa machaqanakax bautisasipxi.
Uraqpachana Diosan Apnaqäwipa uñjañataki Jehová Diosan Qhanañchirinakapan utapaxa Nueva York markankiwa. Ukankiwa Uraqpachan uñjiri Jilïri Irpiri jilatanakaxa, jupanakaxa wali yatxatata irpir chuymaninakawa, jupanakawa taqi tamanaka uñjapxi. Ukatsti, patak jila sucursalanakaw Uraqpachan utji. Uka utanakan irnaqirinakawa Bibliat apst’at libronak lurañsa apayaniñsa yanapt’apxi. Uka utanakanrakwa yatichiri sarañatakisa wakiyapxi.[1]


text:
Diosan amigonakapat yateqasipjjañäni
‘Khitinakatï Jupar ajjsarapki ukanakampiw Jehová Diosajj sum parlasi.’ (SAL. 25:14, NM)
106, 118 QʼOCHUNAKA
1-3. 1) Taqeniw Jehová Diosan amigopäsna sasinjja, ¿kunatsa sistanjja? 2) ¿Khitinakatsa aka yatichäwin yatjjataskañäni?
BIBLIANJJA, Abraham chachajj Diosan amigopawa, jan ukajj munatapawa sasajj kimsa kutiw qhanañchasi (2 Cró. 20:7; Isa. 41:8; Sant. 2:23). Biblianjja janiw khititsa ukham parlkiti, jupa sapatakwa ukham qhanañchi. Ukhamïpanjja ¿Abraham chachakit Diosan amigopat uñtʼatäpachäna? Janiwa, Jehová Diosampejj taqeniw sum apasiraksna sasaw Bibliajj qhanañchi.
2 Diosan Arupanjja, Jehová Diosar ajjsartʼiri walja chachanakata warminakatwa parli. Jupanakajja, Diosamp wali sumwa apasipjjäna Juparus confiyapjjarakïnwa (Salmo 25:14 liytʼañataki). ‘Iyawsañani walja jaqenakatwa’ apóstol Pablojj qellqäna, jupanakajj janis mä kikpak jakapkchïnjja Diosampejj wali sum apasipjjarakïna (Heb. 12:1).
3 Aka yatichäwinjja, Jehová Diosan kimsa amigonakapatwa yatjjataskañäni. 1) Diosar taqe chuyma servir Moab markankir Rut viuda warmita, 2) Diosat jan jitheqtas serviri Judá marka apnaqeri Ezequías reyita, 3) Jesusan altʼat chuymani María taykapata. Jupanakat sapa maynejja, ¿kunsa Jehová Diosamp sum apasiñatakejj lurapjjäna? ¿Kunsa jupanakat yateqassna?
TAQE CHUYMAW DIOSAR MUNASÏNA
4, 5. ¿Kuna amtarus Rut warmejj puriñapäna, ukat uka amtar puriñajj kunatsa chʼamakïna? (13 janankir dibujo uñjjattʼam.)
4 Kimsa viuda warminakat amuytʼapjjañäni, jupanakajj Moab satäkis uka qollunak taypnamaw thaknam sarasipki. Maynïristi Noemí satawa, mayninakasti Rut ukhamarak Orfa satäpjjewa, jupanakasti Noemí warmin yojjchʼanakapawa. Orfa warmejja jupanakar jaytasajj Moab markaparuw kuttʼaski. Noemí warmisti, Israel markaparu puriñkam sarañwa amtaraki. Jupamp chikasti Rut yojjchʼapaw qhepari. Jupasti, Noemí suegrapamp chikati Belén markar sarani, jan ukajj Moab markaparuch kuttʼani uka toqetwa mä amtar puriñapa (Rut 1:1-8, 14).
5 Rut warmejj inas akham amuychispäna: “Taykajasa familiaranakajasa, Moab markanwa jakasipjje, niyakejjay viudästjja, jupanakaw uñjasipkitani, yanaptʼa munkä ukhas yanaptʼapjjetaniwa” sasa. Rut warmejj Moab markatänwa, ukhamajj uka markan jakasiri jaqenakarusa, uka jaqenakan costumbrenakapsa sum uñtʼäna, arupsa yatirakïnwa. Ukampis Noemí warmimpi Belén markar sarasajj janiw ukham jakaskaspänti, ukatwa Noemí warmejj Moab markar kuttʼjjañapatak mayïna. ¿Kunatsa? Noemí warmejja, yojjchʼanakaparojj janiw utanïñatakisa ni familianïñatakis yanaptʼirjamäkänti. Ukhamätapatjja, ¿Rut warmejj Orfa warmjamarakit ‘markaparu, ukhamaraki diosanakaparu kuttʼawayjjäna’? Janiwa (Rut 1:9-15).
6. 1) ¿Kuna suma amtarus Rut warmejj purïna? 2) Rut warmirojja, ¿kunatsa Booz chachajj ‘walik Israel markan Diosaparu imantasiñ thaqtajja’ sasin sispachäna?
6 Rut warmejja, chachap toqe jan ukajj Noemí suegrap toqew Jehová Diosar uñtʼpachäna. Jehová Diosajja janiw Moab markankir diosanakjamäkänti. Rutajja, Jehová Dios saparuki munasiña ukhamarak Jupa saparuki yupaychañ wakisitapjja yatïnwa. Ukampis janiw aleq ukhamak yatiñapäkänti, jan ukasti khitirus yupaychani ukwa ajlliñapäna. Ukatwa Noemí warmir akham säna: “Juman markamajj markajjäniwa, Diosamasti, Diosajjarakïniwa” sasa (Rut 1:16). Cheqansa Rut warmejj Noemí warmir wal munasïna, ukampis Jehová Diosaruw jukʼamp munasïna. Mä qawqha urunak qhepatjja, Booz chachajj akham sasaw Rut warmir säna: ‘Walik Israel markan Diosaparu imantasiñ thaqtajja’ sasa (Rut 2:12 liytʼañataki). Uka arunakajja, kunjamtï mä jiskʼa chhiwchhejj taykapan chheqhapan imantaski ukwa amtayistu (Sal. 36:7; 91:1-4). Rut warmejj Jehová Diosaruw imantasïna. Ukham Jupar confiyatapatjja Jehová Diosajj bendicïnwa. Rut warmisti Jehová Diosar servitapat janipuniw amtaskänti.
7. Jehová Diosar jakäwip katuyasiñat pächasipki ukanakarojja, ¿kunas yanaptʼaspa?
7 Jichhürunakanjja, walja jaqenakaw Jehová Diosar uñtʼapjje, ukampis Jupar imantasiñat pächasipjjewa. Jakäwinakap Jehová Diosar katuyasiñsa, bautisasiñsa ajjsarayasipjjewa. Jumatï ukham ajjsarayassta ukhajja, akham jisktʼasiñamaw wakisispa: “¿Kunatsa Jehová Diosar serviñ ajjsarayastjja?” sasa. Aka pachanjja taqeniw mä diosanïpjje, uk janipun armamti (Jos. 24:15). Ukhamajja, ¿janit Jehová Diosar serviñajj wakiskaspa? Jehová Diosar jakäwis katuyasisajja, Jupar confiyataswa uñachtʼaytanjja. Ukham lurañäni ukhajja, Jupajj amtas phoqañatak yanaptʼistaniwa, jan waltʼäwinakan uñjasiñäni ukhasa yanaptʼarakistaniwa. Rut warmirojj ukhamwa yanaptʼäna.
EZEQUIASAJJ JANIPUNIW JEHOVÁ DIOSAT JITHEQTKÄNTI
8. ¿Kunjam jaqenak taypinsa Ezequiasajj jilsüna?
8 Rut warmit sipansa, Ezequiasajj Diosar katuyat markanwa nasïna. Ukampis Israel markankirinakat waljaniw Jehová Diosat jitheqtapjjäna. Ezequías chachan awkipas ukhamarakiw Diosat jitheqtasajj jan walinak luräna. Jupasti, mä arunjja Acaz reyejj kʼari diosanakaru yupaychapjjañapatakiw jaqenakar chʼamañchäna, Jehová Diosan temploparusa janiw respeto uñachtʼaykänti. Wawanakapsa yaqha diosanakaruw sacrificiot loqtäna. Ukhamajja Ezequiasajj jiskʼatpachaw jan walinak uñjpachäna (2 Rey. 16:2-4, 10-17; 2 Cró. 28:1-3).
9, 10. 1) ¿Kunatsa Ezequiasajj Jehová Dios contra parlasapäna? 2) ¿Kunatsa Jehová Dios contrajj janipuni parlañasäki? 3) Kunjamjjay jilsuwaystan ukarjamaw sarnaqañäni sasin ¿kunatsa jan amuyañasäki?
9 Jan walinak luriri jaqenak taypin jilsusajja, Ezequiasajj jan walinakwa lurarakispäna, Jehová Dios contras jan walinakwa parlasapäna. Jichhürunakanjja, yaqhep jaqenakajj janiw Ezequías chachjamajj sinti jan walinakan uñjasipkiti, ukampis Jehová Dios contra jan ukajj markap contraw jan walinak parlapjje (Pro. 19:3). Yaqhepasti jiskʼatpachaw familiapan jan walinak uñjawayapjje, ukatwa akham sapjje: “Jiskʼatpachajj jan wali familianwa jilsuwayta ukatwa jichhajj jan walinak luraraktjja” sasa (Eze. 18:2, 3). Ukampis ukajj ¿ukhamapunïñapati?
10 Ezequías chachajj jan wali familiansa jiskʼatpach jilsuwaykchejja, janiw Jehová Dios contrajj jan walinak parlkänti. Ukhamajj janipuniw kunäkipansa Jehová Dios contrajj parlañasäkiti. ¿Kunatsa? Akapachankir jaqenakajj kunayman jan walinakansa uñjasipkchejja, janipuniw Jehová Diosajj taqe ukanakat juchanïkiti (Job 34:10). Maysa toqetjja, wawanakajj awk taykanakapatwa sum sarnaqañatakisa, jan ukajj jan sum sarnaqañatakis yateqasipjje (Pro. 22:6; Col. 3:21). Ukampis kunjam jaqëñänisa, kunanaksa jakäwisan lurañäni, uk sapa mayni amtañasatakiw Jehová Diosajj lurawayistu (Deu. 30:19). ¿Kunjam jaqëñsa Ezequiasajj amtäna?
11. ¿Kunatsa Ezequiasajj wali suma reyïnjja?
11 Ezequías chachan awkipajj jan wali reyïnwa, ukampis Ezequiasajj janiw ukhamäkänti, wali suma reyïnwa (2 Reyes 18:5, 6 liytʼañataki). Awkipjam sarnaqañat sipansa, Jehová Diosan profetanakaparuw istʼäna. Uka tiemponjja Isaías, Miqueas, ukhamarak Oseas jupanakaw Israel markan profetäpjjäna. Uka profetanak toqe Jehová Diosan arunakap istʼasasti, Ezequiasajj awkipan jan wali luratanakap cheqañchañwa amtäna. Nayraqatjja, Jehová Diosan templopwa qʼomachayäna, ukatsti Jehová Diosajj Judá markan jakasiri jaqenakan juchanakap perdonañapatakejj ofrendanakwa loqtayarakïna, kʼari diosanaksa taqpachwa tʼunjayarakïna (2 Cró. 29:1-11, 18-24; 31:1). Kunapachatï Asiria marka apnaqer Senaquerib reyejj Jerusalén marka tukjiri jutäna ukhajja, Ezequiasajj Jehová Diosar confiyatapa ukat jan ajjsarirïtapwa uñachtʼayäna. Uka markan jakasirinakarus Diosar taqe chuyma confiyapjjañapatakiw chʼamañchtʼäna (2 Cró. 32:7, 8). Qhepatjja, Ezequías reyejj jachʼa jachʼaw tukjjäna, ukampis ukham tukutapat Jehová Diosampi cheqañchayasïna ukhajja, wali altʼat chuymampiw arrepentisïna (2 Cró. 32:24-26). Kunjamtï uñjktanjja, Ezequiasajj jan wali familia taypinsa jilsuwaykchïnjja, janiw awkipjam sarnaqkänti, jan ukasti Jehová Diosampejj wali sum apasïna. Ezequiasan sarnaqäwipajj jiwasatak wali yateqaskayawa.
12. ¿Kunsa Diosan walja servirinakapajj Ezequías chachjam lurawayapjjaraki?
12 Jichhürunakanjja, jiwasajj jan munasiri jan sinttʼasiri jaqenak taypinwa jakasiraktanjja. Ukatwa walja wawanakajj awk taykapan jan munata jan yanaptʼata jilsupjje (2 Tim. 3:1-5). Jichha tiempon jakasiri cristianonakatjja, waljaniw ukhaman jilsuwayapjjaraki. Ukhamäkchi ukasa, Ezequías chachjamarakiw Jehová Diosamp sum apasiñatak chʼamachasipjje. Jehová Diosajja, taqeniruw kunsa jakäwisan lurañäni uk jiwaspachpa amtir lurawayistu. Ukatwa sapa maynejj Jehová Diosar serviñäniti ukhamarak jachʼañchañäniti janicha uk amtjjañasa. Amtañäni, Ezequiasajj taqe chuymaw Jehová Diosar servïna, Jupar jachʼañchañsa amtarakïnwa.
“NAYAJJ TATITUN SERVIRIPÄTWA”
13, 14. 1) ¿Kunanakas Mariarojj llakisiypachäna? 2) ¿Mariajj kamsänsa Gabriel angelarojja?
13 Ezequías reyejj jakkäna ukhat walja maranak qhepatjja, altʼat chuymani mä judía tawaqow Jehová Diosampejj wali sum apasirakïna. Jupasti María satänwa, Jehová Diosajj wali wakiskir mä luräwi juparojj churäna. María toqew Jehová Diosan mä sapa Yoqapajj nasiñapäna, ukatsti jupaw uka wawarojj uywañaparakïna. Uka wakiskir luräwi churasajja, Jehová Diosajj Mariar wali confiyatapwa uñachtʼayäna. Ukampis uka luräw katoqasajja, ¿kunjamakis Mariajj jikjjatasïna?
14 Cheqansa, Jehová Diosajj mä suma luräwi Mariarojj churäna. Ukampis uka luräwi phoqañajj Mariatak chʼamakïpachänwa. Amuytʼañataki, Mariajj janïr casaratäkän ukhaw Gabriel sat mä angelajj jupar akham säna: “Jichhajj usur jaqeptätawa, ukatsti mä yoqall waw wawachasïta” sasa. Uka angelajja janiw Mariarojj ‘nayaw familiamarusa vecinonakamarus uka toqet yatiyä’ sasin siskänti. Ukampis Marian usurïtap yatisajja, familiapasa vecinonakapas ¿kunsa amuyapjjaspäna? Mariajj José waynampi casarasiñataki parlatänwa, ¿kunjamsa juparojj uka toqet yatiyasapäna? Maysa toqetjja Mariajj Jehová Diosan Yoqaparuw uywañapäna, yatichañaparakïna. Ukanak phoqañatakejj wal chʼamachasiñapäna. Mariarojj kunanakampis llakisiypachäna uka toqetjja janiw sumpach amuyksnati. Ukhamäkchïna ukasa Mariajj akham sasaw Gabriel angelarojj säna: “Nayajj Tatitun serviripätwa [jan ukajj ‘uywatapätwa’, MT]. Jupajj arsutaparjam nayampejj lurpan” sasa (Luc. 1:26-38).
15. ¿Kunatsa Mariajj Jehová Diosar taqe chuym confiyäna?
15 Mariajj taqe chuymaw Jehová Diosar iyawsäna. Kunjamatï mä uywatajj uywiripar taqe kunan istʼkejja, ukhamarakiw jupajj Jehová Diosar istʼañ munäna. ‘Jehová Diosaw sum uñjaskitani’ sasaw taqe chuym confiyäna. ¿Kunatsa Mariajj Jehová Diosar confiyäna? Jupajj janiw Diosar confiykirpun naskänti, jan ukasti iyawsäwip jiltañapatakejj wal chʼamachaspachäna. Ukham chʼamachasitapatsti Jehová Diosajj bendicïnwa (Efe. 2:8). ¿Kunjamatsa Jehová Diosar jukʼampi confiyañataki chʼamachasitap yattanjja? Uk jichhajj pä toqet yatjjatañäni.
16. ¿Kunjamatsa Marian suma istʼirïtap yattanjja?
16 Mariajj sum istʼirïna. Bibliajj akham sasaw ewjjtʼistu: “Sapa maynis jumanakatjja jankʼakïñapaw istʼañataki, ukampis janiw jankʼaki kunsa parlañapäkiti” sasa (Sant. 1:19). Mariajj uka arunakarjamaw sarnaqerïna. Jehová Diosat parlapjjerïkäna ukhajja sumwa jupajj istʼirïna, ukatsti uka toqet lupʼiñatakisa tiemp apstʼasirïnwa sasaw Bibliajj qhanañchi. Amuytʼañataki, Jesusajj naskäna ukhajja, uwij awatirinakat mä qawqhaniw kuntï mä angelajj siskäna uka arunak Mariar yatiyapjjäna. 12 maranak qhepatsti, Jesusan wali yatiñani arunakap istʼasajja, wal muspharäna. Mariajj uwij awatirinakarusa Jesusarusa, wali sum istʼäna, janirakiw uka arunak armkänti, uka toqenakat lupʼiñatakis tiempo apstʼasirakïnwa (Lucas 2:16-19, 49, 51 liytʼañataki).
17. ¿Kuna toqenakatsa Mariajj parlirïna, ukat kunsa ukajj jupat yatichistu?
17 Kuna toqenakatsa Mariajj parlirïna. Biblianjja, Marian mä qawqha arunakapakiw uñsti. Uka arunakapat jilpachajja, Lucas 1:46-55 qellqatanwa jikjjatasi. Uka arunakapajja Diosan arunakap sum uñtʼatapwa uñachtʼayistu. ¿Kunatsa ukham sistanjja? Mariajja, kuna arunaktï Samuel profetan taykapajj arskäna niya uka pachpa arunakwa arsurakïna (1 Sam. 2:1-10). Uka arunakapanjja Mariajj niya 20 kutiw qollan arunakat aytäna. Ukhamajja kunanaktï Jehová Dios amigopat yateqkäna ukanakat taqe chuymaw parlirïna.
18. ¿Kunjamsa Mariat yateqasitas uñachtʼaysna?
18 Awisajja, Mariarjamarakiw Jehová Diosajj mä luräwi churistaspa. Uka luräwi phoqañajj chʼamakïkaspas ukhamwa amuysna. Ukampis María warmjamarakiw altʼat chuymanïñasa, ukatsti ‘Jehová Diosaw uka luräwi phoqañatakejj yanaptʼitani’ sasaw confiyañasa. Jehová Diosata ukhamaraki amtanakapata yatichapkistu ukhajja, jupjamaraki wali sum istʼapjjañäni, ukatsti uka toqenakat lupʼiñatakis tiempo apstʼasirakiñäni. Yaqhanakarus kusisit yatiyapjjañäni. Ukhamatwa María warmjam Diosar iyawsatas uñachtʼayañäñi (Sal. 77:11, 12; Luc. 8:18; Rom. 10:15).
19. Jehová Diosan amigonakapat yateqasiñäni ukhajja, ¿kunjam uñtʼatäñänisa?
19 Rut warmisa Ezequías reyisa María warmisa, Abraham chachjamarakiw Jehová Diosampejj wali sum apasipjjäna. Jupanakajja, Diosan amigonakapata uñtʼatäpki uka ‘walja iyawsañani jaqenaka’ taypinkapjjewa. Nayra tiempot jichhakamajja waljanirakiw Jehová Diosan amigopäpjjäna. Jiwasajj jupanakjamarakiw Jehová Diosarojj taqe chuyma iyawsañasa (Heb. 6:11, 12). Ukhamtï lurañänejja, jiwasajj jupanakjamarakiw Jehová Diosan amigopjam wiñayataki uñtʼatäñäni.


text:
5 YATICHÄWI
Jumat llakiski uka awatirir kuttʼanjjam
¿Jumajj llakita ukat chuyma ustʼata jikjjatasirïtati? Jan ukajj ¿juchanakamatcha chuym pisayasta? Ukhamächi ukhajja, janiw juma sapak ukhaman jikjjatasktati. Jehová Diosan servirinakapajj waljaniw ukhamanakan jikjjatasiwayapjje. Uka llakinakampi jan aynachtʼañatakejj Jehová Diosaw yanaptʼawayi, jumarojj Jupaw yanaptʼarakïtam.
Jehová Diosaw markapar kuttʼaniñamatakejj yanaptʼätam
JEHOVÁ DIOSAW markapar kuttʼaniñamatakejj yanaptʼätam. Llakinakar saykatañatakisa, jan chuyma ustʼatäñatakisa ukat qʼoma conciencianïñatakisa Jupaw yanaptʼarakïtam. Kunapachatï uka yanaptʼanak katoqäta ukhajja, mayampiw tamapampi chika Jehová Diosar serviñ munätajja. Kunjamtï nayrïr patak maranakan yaqhep cristianonakajj jikjjatasipkänjja, ukhamarakiw jumajj jikjjatasïta. Apóstol Pedrojj akham sasaw jupanakar qellqäna: “Jumanakajj jan awatirin ovejanakar uñtatäsipkäyätawa, ukampis jichhajj Tatituruw kuttanjjapjjtajja. Jupasti mä awatirir uñtatarakiw jumanakarojj imapjjtamjja, almanakamatsa llakirakiwa” sasa (1 Pedro 2:25).
Jumatï Jehová Diosampi sum apasiñataki mayamp chʼamachasïta ukhajja, janiw arrepentiskätati. ¿Kunatsa? Nayraqatjja, Jehová Diosaruw wal kusisiyäta (Proverbios 27:11). Jupajj jiwasjam chuymanirakiwa, luratanakasaw chuymap kusisiyaspa jan ukajj llakisiyarakispa. Ukampis Jehová Diosajj janiw munkir jan munkir Jupar yupachaykistuti (Deuteronomio 30:19, 20). Kunapachatï munasiñat Jehová Diosar yupaychktan ukhajja, chuymassa Jupar jistʼarksna ukhamawa. Markapat jan jitheqtas yupaychatasajj wal Diosar kusisiyaraki. Kunjamtï Jehová Diosar yupaychañajj wakiski ukham yupaychañäni ukhajja, wali kusisitaw jikjjatasirakiñäni (Hechos 20:35; Apocalipsis 4:11).
Ukatjja, Diosan markapar kuttʼanisajj kuna yanaptʼi ajay toqet munkta ukwa katoqäta (Mateo 5:3). Walja jaqenakaw “¿akakïpachat jakañajja?” sasin jisktʼasipjje. Uka jisktʼäna ukat yaqha ukham wakiskir jisktʼanakan qhanañchäwinakap janiw jikjjatapkiti. Ukampis Jehová Diosajj yanaptʼapampi kusisit jakasiñatakiw lurawayistu. Ukat Jupar taqe chuyma servisakiw sum jakassna uksa Jupajj sum yatiraki. Jumatï taqe chuyma Diosar yupaychäta ukhajja, wali kusisitaw jikjjatasïta (Salmo 63:1-5).
Jehová Diosajj markapar kuttʼanisma ukwa muni. Ukatwa aka folletojj wakichtʼasiwayi. Diosat mayisisa wali munasiñampi wakichtʼatawa. Inas mä irpir chuymanisa jan ukajj yaqha jilatas aka folleto churstam, ukatwa jichhajj liytʼaskarakpachätajja. Kuntï yateqkta ukajj ¿chuymarojay purtʼtamjja? Jehová Diosajj janiw armasktamti ukat munasiñamp katoqtʼañatakiw suyasktamjja, ukajj qhanaw amuyasi (Juan 6:44).
Jehová Diosajj chhaqat ovejanakapat jan armasirïtap yatiñajj wal chuymachtʼistu. Ukwa Donna sat mä kullakajj qhan amuyawayi, jupajj akham siwa: “Jukʼat jukʼatwa Diosan markapat jitheqtawayta, ukampis kuntï Salmo 139:23, 24 qellqatan siski uka arunakatwa lupʼiyäta, ukanjja akham siwa ‘Diosay, uñakipitaya, chuymajar uñantam, nayarojj yantʼitaya, lupʼitanakajj uñtʼarakim nayatejj ñanqha thakin sarnaqerïstjja, cheqa thakinjamay irpasita’ sasa. Supayampi apnaqata akapachanjja, janiw waltʼaskayätti, ni kusisitas jikjjataskayätti. Cheqas Diosan markap taypinakasakiw kusisiñ jikjjatsna uk nayajj sum yatiskayäta. Cheqas Jehová Diosajj janiw armaskistuti, jiwasaw kunatï markapar kuttʼañatakejj wakiski uk lurañatak chʼamachasiñasa. ¡Diosan markapar kuttʼanitajat walpun kusista!” sasa.
“Jehová Diosajj janiw armaskistuti, jiwasaw kunatï tamapar kuttʼañatakejj wakiski uk lurañatak chʼamachasiñasa”
‘Tatitun kusisiñapampi’ wasitat jakasjjañamatakiw Jehová Diosar mayirapipjjsma (Nehemías 8:10). Alajjpachankir Awkisampi wasitat sum apasiñatak chʼamachasitamat janipuniw arrepentiskätati.


text:
Wali aski isturyanaka Ta anata phaxsi 2011
Sudán: Africa Tuqinxa Sudán del Sur Markaxa mä Machaq Markaruw Tukuwayi
Qhanpachanxa, Sudán del Sur markaxa mä machaq markaruw Africa tuqina tukuwayi [eng], kunawsatix sudanankirinaxa mä voto jaquntawi tuqiw ch’amacht’awayapxi. Markaru jiskt’awixa [eng] pasiri lunes uruwa uñicht’ayawayi 98.83ni% ukhaniwa jaqunt’awapxi alaya tuqit t'aqaqtaniñataki.
-
Egypto tuqitpacha: Googlelamp Twitterampi internet jiwt'awina
This evening, a jointly-made product by Google and Twitter has allowed Egyptians to tweet...using their voices. In light of the Internet blackout, the service allows Egyptians to call an international number from any phone and leave a message for the world.
Isturyanaka Ta anata phaxsi, 2011
28 anata phaxsi 2011
27 anata phaxsi 2011
Serbia: Serbio Mercenarionaka Yatiyawinakan Uñstapxi, Libia Markana
Amuyatatxa serbio Pilutunakampi pallapallanakampi libias de Trípoli y Benghazi markanakan markachir sartasirinakaruw yanqhachapxatapa, jan ukasti bombanakampi irt'apxatapa. Libio pilotunakasti khaysa Malta tuqiruw jaltapxatayna, janiw jila...
Brasil: Ministerio de Culturax Creative Commons Ukarux Jaytawayxiwa
Ministro de Cultura brasileron amtapax licencia Creative Commons sitio web uka chhaqatayañawa, redes sociales ukan kunayman phiñasiwiw blogerunakat uñsti. Nayrir uñanchawiwa, internet, cultura digital uka...
25 anata phaxsi 2011
“Jaqix janiw K’isimiriktanti”: Machaq pankaw, Qamasaniñ-Amuyuruw Yanapt’i
Aka pankxa, Jaqix janiw K'isimiriktanti-"No Somos Hormigas" kusisit jachañ jan walt’aw uñjas amuyumpi sutiñchatataynawa: Jaqitix k’isimirisna ukjax wali kusisitaw jaqxamax jakasipxsnan, sawayapxataynawa. Jichhapachax jaqix taqi...
Egiptu Markan 2011n Maran Ch'ama Chikt'awipa
Kawknir ch’axwawitixa Tunez tuqinx utjawayki Ben Ali irpirir jaqsuwayañataki ukaw wali ch’axwirinakarux ch’amañchawayarakitayna khaysa 25° uru Enero phaxsit saraqatanxa. Hosni Mubarak irpiri presidente tatax 30...
23 anata phaxsi 2011
Egipto: Wawanakamp Challwanakamp Phisinakampix Mubarak Sarxañap Mayipxi
Wawanaka, challwanaka, phisinakampi, waranqan waranqaninak Egipcionakan jawst’awiparuw mayacht’asipxi, mayipxiw Mubarak chiqanchawip tukt’ayäwi.
22 anata phaxsi 2011
Chile: Blogerunakax Terapéutico Sullsuwxatw Aruskipapxi
Chileno blogueronakax terapéutico sullsuwi ukar janiw sañaspaw sasaw aruskipasipki, mä procedimiento 1989ni maran utjawayi, ukax jan usuriptañaruw jaysi, ukax warminakatakix jan askipuniwa.
21 anata phaxsi 2011
Egipto: Kareem Amer Jilax Qhisphiyataxiwa
Kareem sataxa, yanqhachatanwa, 7 uru anata phaxsin Tahir plasa tuqin jaytatanwa, ukatx palla pallanakar katuyatanwa, ukat mä urutx watañ utar apayatajapxanwa, ukanx walja jist’antatanakw jawq’ata,...
20 anata phaxsi 2011
Israel: Uraqit Ninamp Chhullunkhimpi
Juyphi pachan jallu purintatapa, 31 jallu qallta 2010 maranx wali thaya wayramp jallump khunumpix Israel markpacharuw jan walt’awaykiti. Alayanx (norte) Hermon khunu qullux pä tunka...
13 anata phaxsi 2011
8 anata phaxsi 2011
WikiLeaks, 2010 maran qhanañchawinakapa
Jan uñjañanak yatiyawinak uñacht'ayawinakax Wikileaks uraqpachan nayrar sarantayatakiskiwa. Akanx mä videowa ukansti Iraki pallapall jiwatanakrak uñacht'ayi; waranqh waranqhyatiyawinakarakiw Afganistan tuqita; waranqh waranqh yatiyawinak Irak ch'axwawaxata;...


text: Productores legales quieren otro Gobierno con mano dura LA ASUNTA, BOLIVIA (ANB).- Inalmama yapuchirinakaxa Sud Yungas, aka Bolivia markatxa, sapxiwa Gobierno Evo Morales uka taypitxa janiw jach?a obras ukanakaxa utjiti may maya municipios Yungas taypina, yamakisa phiñasitapxiwa kunatixa tata irpirixa amuyatatxa muniwa atipjaña Yungas ukaruxa Chapare ukampixa, ukham amuyt?apxi mä kamachi wakt?aykasina sutinchata; anteproyecto de Ley de Coca Originaria y Ancestral, sata. Las federaciones de productores de la milenaria hoja de Coca de Chamaca y La Asunta de la Provincia Sud Yungas del...


text:
Arsusipxrakathwa, taqi kuna lurañatakisa taqi maynina arxatäwinakapawa suma yäqasiskarakini, uka arxatäwinakasti kamachinakarjama phuqasa ukata mayachäwinaka taypita phuqasirakini, chiqanxa partidos políticos mayachäwinakana sartäwinakapawa sumpacha uñaqasirakini.
Uka jach’a amtäwi phuqaña laykuxa Estado taypita:
(a) Derechos políticos sutini kamachinakarjama sartañawa suma yäqtaskarakini ukhamaraki suma nayraru aptataskarakini.
(ch) Partidos políticos sutini mayachäwinakasa suma sarantayataskarakiniwa, taqi jaqinakana arsüwinakapampi, qullqi irtäwinaka qhanachasa, kunaymana wakichäwinaka qhanstayasa, políticas sutini arusthapïwinaka qhanchasa.
(h) Perú markasanxa p’iqiñanaka qhana kankañampi chhijlläwinakasa apasïskapuniniwa.
(i) Taqi markachirinakata sayt’irinakasa suma katuqt’atäskarakiniwa, juk’a jaqina chhijllata p’iqiñanakasa suma ist’atäskarakiniwa.
(k) Taqi markachirinakataki wakisiri amtäwinakasa taqi maynina arsüwinakaparjamawa arjasiskarakini, chiqapa kamachinaka ch’amanchasa, partidos políticos sutini mayachäwinaka ist’asa, ukhamaraki yaqha mayachäwinakana amuyunakapa katusa.


text:
jueves, 9 de mayo de 2013
EL HILO Y LA AGUJA
Texto original en castellano disponible de JORDAN, Beatriz y otros (2002).Construyamos nuestro lenguaje. Ediciones AlbaTor. La Paz-Bolivia. Pags. 64-65
Traducido por Reyna Condori Valencia (2013)
CH’ANKHAMP AWUJAMPI
Mä kutix mä awujaw ch’ankha muruq’urux säna:
─Kunats jumax ukham jach’a jach’ tukta ukhamarak wali khiwintatata?
─Aka uraqin wali jach’a amuyasiñmatakiti?
─Jaytarpayit mama awuja─sasaw ch’ankhax säna.
─Jumar jaytarpayaña? Jumar jaytarpayaña? Kunata? Juman wali jach’a amuyasitamatw sisma . Mayampis saskakïwa, kunatix p’iqijar jutkitu ukanak saskakïwa ─Sasaw awujax sarakïna.
─Kuna p’iqirak mama! Jumax janiw alfiliraktati; jumax awujätawa. Awujax janiw p’iqinikiti. Nayan jach’ätajax jumatakix kuna wakiskirisa?. Sapamayniw Dios awkin churatapx katustana. Jakawim uñaqasim, jan yaqhan jakawip uñch’ukimti.
─Jumax wali jach’a jach’ tukuritawa─ Sasaw awujax säna.
─Ukhamaskapintwa─ Sasarakiw ch’ankhax säna.
─Kunata?
─Akax wali sumapuniwa! Kunatix nayax ch’uktwa. Ukax jaqisan isinakapas k’achanchanakapasa, ukx jumax uñjasmawa. Kunatix khithis nayatsipans chukuspa?
─Juma? Akapi juk’amp wali sumaxa! Jumat ch’uktaxa? Jumax khithiti ch’ukki ukx janiw yatktati. Ch’ukurix nayatwa─Sasaw awujax säna.
─Jumax telanaks p’iyartawa ukat lurtaxa. Nayaw ch’ukthapta; nayaw chikat chikatanaks ch’ukthapta; nayaw telarux jiwak uñtayta.
─chiqawa. Ukat sipansa? Nayaw telanak p’iyarta; nayapuniw nayraqat sarta, wali ch’amampiw juman mistuñamatak nukt’ta; kuntix nayax lurta ukaruw jumax jay sista─sasaw awujax sarakïna.
─Emperador irpirin nayraqatapanx tambor jawq’irinakax sararakiwa─sasaw ch’ankhax säna.
─Juma emperadora? ─ Sasarakiw awujax jay säna.
─Janiw uk siskti. Chiq sipanxa, jumaw arkirjam lurtaxa; nayraqat sarasax kunatix utjki ukanak uñachaytaxa; jan wakiskir irnaqaw lurtaxa. Nayaw isinak ch’ukthapta, t’irthapta ukhamarak chinthapta.
Ukham aruskipkapxipanxa, isi ch’ukur warmiw baronesan utaparux purïna.
Aka lurawix baronesan utapanw mäkipäna. Baronesaxa, jupax jan ch’ukurin qhiphapar sarnaqaskañatakiw isi ch’ukur warmirux jupa jak’arux jakayäna.
Isi ch’ukur warmix purïnwa, tela katüna, awuj katusaw ch’ukuñ qalltäna. Ch’ankhas awujas wali kusisitaw ch’ukurin amparapan suma telanx sarxarupxäna. Suma ch’ulqhi anunankjamaw sarantapxäna.
Ukatx awujaw arsüna:
─Jilata ch’ankha, ninkhara aruskayatax ukx mayamp arusiñ qalltaskakitati? jumax uñjam aka yatintat isi ch’ukur warmix nayampikiw sum luri. Nayax jupan luk’ananakapanw sarxarta, wali jak’anw telanak aynachar alayar p’iyarasin sarxarta.
Ch’ankhax janiw kuns siskänti kuunatix saraskakïnwa. Awujan Jisk’a p’iyanakap jist’arataparux jach’achat ch’ankhaw jan kamsas llupantäna. yatxatatax lurañ yatiwa, janiw kuna ina arunaks ist’añ munkiti . Ukham siskaspas ukhamaw ch’ankhax sarantäna. Awujax ch’ankhan jan jaysatax amukirakiw jan kamsas sarantäna.
Isi ch’ukuñ utax wali amukinwa. Awujan p’it p’it p’it uxupakiw telanx ist’asïna.
Inti jantipanxa, Ch’ukur warmix ch’ukuñap sukt’asaw sarxañatak wakichasïna. Pusïr urunw ch’ukuñ tuküna, ukatx thuqhuñ suykamiw qhipharäna. Ukatx phunchhaw arumaw purïna. Baronesax uka ch’ukut isimpiw isthapisïna. Isi ch’ukurix Baronesar isthapisiñ yanapt’añatakix kuna chaq chhitthapiñatakis awujas kurpiñur t’irt’asitaw saräna. Baronesar isthapiykasax uksat aksaruw awujamp chhitthapïna. Ukhamarak uksat aksaruw isirux botonanak chhitkatas, isipx q’imphantäna. Ukatx ch’ankhax awujar phiskasiñatakix akham sas jiskt’äna:
─Jichhax jumax sita: Khithis baronesan janchipan thuqhurix sari? Khithis isimp kushka k’achanchas sari? Khithis ministronakamp diplomatico chachanakampix thuqhuni? Jumax ch’ukuñanak yänakamp sarañlaykux uywatan kanastaparuw saräta.
Awujax janjamakiw kuns siskänti, ukampirus mä wali yatxatat jach’a p’iqin alfileraw jupachikaskäna. Ukatx akham säna.
─Yatiqam ipi, jumax ch’ankhatakikiw wali qaris jupan thuqt’ir sarañapatak telar p’iyaras qartaxa, ukat jumax ch’ukuñ yänakamp khuskhaw qhiphartaxa…Jumax nayjam luram , nayax janiw khithitakis thakhinak jist’arktti. Nayax kawkirutix t’irkatapxitu ukaruw qhipharta.
Ukhamaw aka siw säwx mä yatintat yatichirirux sista; Jupax p’iqip unxtayasaw situ.
─Nayax awujjamarakiw walja ch’ankhanakatak wakisiriyäta.
Suscribirse a: Enviar comentarios (Atom)


text:
Arsusipxarakthwa Perú markasa mayachthapiñaru wayusiña, yatiñanakapa, yänakapa, markanakapa ukata jakäwinakapa suma yäqasisa, aka uraqina kunatixa wakïski ukanaka uñanuqasa ukhamaraki wiñaya jakaña amtasa.
Uka jach’a amtäwi phuqaña laykuxa Estado taypita:
(a) Perú markasana nayra saranaqäwinakapasa suma yäqata ukhamaraki suma yatiyatäskarakiniwa.
(ch) Suma yanapkipasiña kankañampi taqi kuna lurañasa juk’ampi ch’amanchatäskarakiniwa, suma jakasiñataki, amt¨winakasansa mayaru puriñataki, purapata yäqasiñataki, kunaymana chuymani jaqinakjama suma yäqasisa utjasiñataki, taqi Perú marka markachirinaka maya ch’ullqi marka sayt’ayañataki.
(h) Taqinitakiwa wiñaya suma jakaña tuqita amuyäwinakaxa qhananchasirakini, maynita maynikama ukhamaraki mayachsïwi taypinsa yatiñanakasa ch’amanchasisa, ukhamata Perú markasa suma aka uraqi pachana yaqha markanakampi mayachasiñapataki.


text:
Wali aski isturyanaka Ta sata qallta phaxsi 2012
Chile: Twitter ukax México markan chhijllt'at irpiriparuw katuqi akham arumpi “sarama”
Juywis 20 uru sata qallta phaxsit 2012 maran México markan chhijllat Enrique Peña Nieto irpirix Chile markaruw purt'awayi, ukax pusïr markaw Centro ukat Sudamérica ukar purt'kasaxa. Ukxat internawtanakax arsüwinak uñt'ayapxäna.
-
-
- 27 sata qallta phaxsi 2012
Chile: Twitter ukax México markan chhijllt'at irpiriparuw katuqi akham arumpi “sarama”
- 24 sata qallta phaxsi 2012
Perú: Activistanakax”cruzada cívica” ukampiw qalltapxi Nanay jawirar arxatañataki
Isturyanaka Ta sata qallta phaxsi, 2012
30 sata qallta phaxsi 2012
Pakistán: Mä motor ukax umampit aqti (funciona) ?
Mä ingeniero paquistaní ukasti sataynawa, mä k’añaskun motorapax umampiw sarnaqaspa sasina. Jichhürunxa, Pakistán markanx mä crisis energética ukaw utji, aka inventor motorata, medios sociales Agha...
29 sata qallta phaxsi 2012
Libia: Jan hiyab ukan uñt'ayirix ceremonia ukat alisnukutänwa
Maynit maynir turkakipäw Consejo Nacional de Transición de Libia ceremonian jichha Congreso General Nacional libio ukan chhijllataxa , sarantayirix mä jan velo ukan warminwa, Sarah...
24 sata qallta phaxsi 2012
Perú: Yaqha ayrunak ayruntäwix Iquitos markan umapatakiw jan walt'aw apanirjama
Aka kimsïr qhipa qilqäwix Iquitos markan umaxat jan walt'äwix utjki ukxat qilqt'atawa. Nanay uka jawir jak'an yapunakax utjki ukar ch'amanchpak janiw sapki ukanakw ukanakat jan...
21 sata qallta phaxsi 2012
China: Hulunbuir Grassland-ax Qhuya Irnaqäwinakan Tukjatawa
Inner Mongolia Ch’iqa amstan Hulunbuir Grassland-x jikxatasi, akax jiwa pastu pamapanakas quqa quqanakas jawiranakas ukat qutas ukjamanakanirakiwa, kawkhanti Mongolia awatirinakax uywanakap waqaychapxi. Ukjamarakiw mä taqin...
14 sata qallta phaxsi 2012
España: minera ukar arxatañatak yanapt'a: “¡Uñt'aychistuwa!”
Waranq jaqinakax español minirunakar yanapt’añatakiw thakir mistupxatayana. Kunawsatix minirunakax pusi patak kilometronak España nortet Madrid markar puripxi ukjaxa, yanapt’ir jaqinakax uka minirunakamp jikthaptasipxanwa.
10 sata qallta phaxsi 2012
Hungría: Hungría markanx jisk’a markanak allthapipxi bienes raíces uka sarantañapataki
Budapest markanx walja jaqinakaw chosa utanakan jakasipxi jisnaw pusitunk phisqhanit ña phisqha tunka jaqi. Ukhan yaqhip jakasirinakax lurasipxatanaw pachpa uywa uyunakata ukhamat sum jakasipxañapataki. Ukampirus...
7 sata qallta phaxsi 2012
Bolivia: La Paz markanx uranio ukti katjapxatayna?
Pätunka kimsaqalq uru jalakipat aka llumpaqa paxsita, autoridades bolivianas ukanakax pä toneladas de material solido katxapxatayna, ukatx janiw sum yatiskiti uraniopachat jan sipansti kuma mineral...
6 sata qallta phaxsi 2012
“Jan internetar axsaramti”: mä infografía (jamuqat-wakichata)
Jan Internetar Axsaramti ukjxa mä infografía wakichatat uñacht’ayata, kawkhantix yaqhipa yanakax uñstayatak uks internetanx lursnawa, ukat aka jumana jasaki wakisir arsutamatx yuspajarata.
5 sata qallta phaxsi 2012
Bolivia: Ex ministrax Facebook ukanw mä qilqat uñt'ayi
María Cecilia Chacón, Bolivia markan mistur ministrax Facebook ukanw mä qilqat uñt’ayi, amukt’ayäwir t’unjasa , niya mä maraxiw jupan mistxatapaxa. Uka qilqatanx ex ministro de...
2 sata qallta phaxsi 2012
México: Umat pist'añankasax khunu qullunakaruw makhatapxi
Amtäwix umxat lup’iyañatakiwa, ukat jaqinakatak q’uma uma utjayañatak qulqi apthapiña, Jake Norton, ukax sarantaskiwa.
1 sata qallta phaxsi 2012
Senegal: Umamp apawix 18 jiwatw utjayi
Senegal markanx jalluw walpun purintawayatayna ukatax jan walt'äwinakaw utjawayi, 18 jiata ukatx 42 usuchhjataw utji. Jilïr irpirinakapax jan walt'añan jikxatasipk uka jila kullakanakar yanapt'añatakiw amtawayi.


text:
Isturyanaka Ta jallu qallta phaxsi, 2013
24 jallu qallta phaxsi 2013
Iran-an Chat ukax jan wali aruti. WeChat Ukax Jark'antatawa
WeChat ukax Redes Sociales ukaruw teléfonos inteligentes apnaqirinakarux mantayi. Ukch'añkamax mayni Irán jilïr irpirin mä pä ministrunakapax yaqha arkirinakamp aruskipañatakiw may may Redes Sociales ukanak...
22 jallu qallta phaxsi 2013
Islandia jikxatasiw ch’iyarata kunalaykutix mä jaqiw pallapallanakan illapt’at uñjasi
Titular Islandia Markan jan jilïr irpirini: mä chachax pallapallan illapt'ataw jiwi. "Markax shock ukankiwa. Akax janiw jiwasan markasan makiptkiti..."
21 jallu qallta phaxsi 2013
Nelson Mandelan 17 tama arunak taqin ullarapxañäni
Nelson Mandela ch’iyar tatax nayrir Sudáfrica mark irptiriwa,jichhakamas arxayasinkaksistuw Twittertuqnama, akham tama arst’awipanakax walin markachirinakarux jan mayamp aka jakañat chhaqtawayxatapat amtayi.
20 jallu qallta phaxsi 2013
Uruguayax “santuario de ballenas ukat delfines” ukjaman uñjasi
19.128 kamachix jakaskir ballenanak delfinanak arknaqaña, jiwayaña, katsuñ ukat yaqhawjar apnaqañ yanqhachañ ukanakatx jarkt’iwa. kamachix Poder legislativo ukan mayacht’asisinw qillqantas utt’ayata, ukat José Mujica irpirin...
18 jallu qallta phaxsi 2013
GV FACE: Reforma migratoriatuqin samkapa khaysa Estados Unidostuqina
Activistas jupanakampiw reforma migratoria ukatuqit aruskipt'apta, ukax Estados Unidos markan niya 11 millones jall ukha jaqiruw jan documentunitapat jan walt'ayaspa.


text:
Isturyanaka Ta jallu qallta phaxsi, 2014
31 jallu qallta phaxsi 2014
Argentina, Chile ukat Bolivia markanakan #Dakar2015 ukar suyasipki
Dakar 2015 ukax kawkir markanakanjamas makiptani ukax yatitaxiwa, Argentina, Chile ukat Bolivia markanakaruw purt'ani.
26 jallu qallta phaxsi 2014
Cumbre de GV ukan chikanchasirinaka, Magallanes ukat yaqha ch'axwawinakat Cebú markat yatiña
Cumbre 2015 Global Voices ukax kawkhanti apaskan uka chiqan isturyap yatiñ muntati? Karlo Mongaya autor de Global Voices jupaw markapat yaqhip amtkayanak qillqt'i
Argentina markax leyenda ukan “Malvina-nakax Argentina markankiriw” sasin apnaqasiñapatakiw mä Kamach apsuwayapxi
Argetina markax mä kamachi wakt’ayawayi, k’añaskunakan leyenda "Malvina-nakax Argentina markankiriwa" sasin uñt’ayapxañapataki, isla uksankirinakax argentina markan wiphalap laphapiyapxañapx janiw munapkiti. mayiwayapxiw jan Argentinan banderapa laphiñapataki...
21 jallu qallta phaxsi 2014
Gabriela García Calderón kullakax Global Voices ukan 7 mara yanapt'asitapatw arxayt'istu.
Global Voices ukan 10 mara phuqhäwip amtkasa, yanapt'irinakamp aruskipt'atawa. Gabriela García Calderón kullakaw luräwinakapxat arxayt'istu.
8 jallu qallta phaxsi 2014
Global Voices ukax jan inak jaqukipapk uka jil kullakanakati jan chikanchasipkasp ukhax akhamaw uñjasipa
En este Día internacional de los voluntarios, rendimos homenaje a los cientos de voluntarios de Global Voices que trabajan duro para mantenernos informados acerca de...


text:
Derechos humanos sutinchata kamachinaka chiqaparu ch’amanchañataki taqi kuna terrorismo yanqhachasiña p’iqt’äwinakawa chhaqtayasini, uka pachparakiwa, Perú marka pachana utjasirinakampi sumthapïwinakaruwa sartasiskakini, kunattixa wajcha q’uya kankañana jakañxa jani jucha jakisisa ch’axwäwinakampikiwa jikxatasispa.
Uka jach’a amtäwi phuqaña laykuxa Estado taypita:
(a) Terrorismo sutinchata yanqhachasiña luräwinakaxa chhaqtayasiniwa, ukhama yanqhachiñanakaru wayusiri mayachäwinaka p’iqt’irinakarusa kamachinakarjama phuqasawa juchanchasirakini, ukanaka uñstipana mäkhikiwa ukhama lurañanaka armayasini, chiqanxa khitinakatixa uka kuka laphinakata pitaña yanqha yänaka jamasata lurañaruwa wayusipki jupanakaruwa armayasini.
(ch) Derechos Humanos sutinchata kamachinakarjama phuqasa Perú marka amtäwinakapa ukata Derecho Internacional kamachinakakampi mayachthapiñaru wayusisawa terrorismo yanqhachasiñanaka chhaqtayañataki kamachinakawa apsusini.
(h) Estado de Derecho sutinchata saranaka taypina jakäwinakawa ch’amanchasiskani, taqi jaqisa suma yäqasisa jakäwinaka tuqita yatichäwinaka sartayasa, jani jucha jakisa ukata jani ch’axwäwinakampi utjasa, purapata yäqasa jakasa ukata taqi markachirinakana arxatawinakapampi kuna suma utjasa.
(i) Uka terrorismo yanqhachisiñanakampi t’aqisita jaqinakaruwa suma mayampi jaqitatanakañapataki yanapt’äwinaka nayraru aptasiskarakini. (k) Uka terrorismo yanqhachasïwinakampi q’uqita markanakarusa mayampi jaqinaka utjnuqayañanakataki utanaka utachnuqäwinakampiwa yanapt’asiskarakini.
(l) Kuna luräwinakatixa uka terrorismo yanqhachasiñanakaru yanapirjamächi ukaxa, uka luräwinakaxa qawayata chhaqtayasini.


text:
5 yatichäwi
¿Kunas Diosan amtapajj aka Oraqetakejja?
1. ¿Kunatakis Diosajj aka Oraq luräna?
Aka Oraqjja, jaqenakan jakasipjjañapatakiw Jehová Diosajj lurawayi. Adanamp Evampir lurkäna ukhajja, janiw alajjpachan jakapjjañapatak lurkänti, kunattejj angelanakatakiw alajjpach luräna (Job 38:4, 7). Diosajj Adanarojj mä suma jardinaruw uskutayna, ukajj Edén satänwa (Génesis 2:15-17). Ukat jupasa, wawanakapasa wiñayatakiw aka Oraqen jakasipjjasapäna. Salmo 37:29 ukat 115:16 liytʼäta.
Edén jardinajj janiw Oraqpachankänti, jan ukasti mä cheqankakïnwa. Ukat Adanamp Evampejj walja wawanïpjjañapänwa, ukhamatwa aka Oraqer mirantasin jukʼat jukʼat mä suma paraisor tukuyapjjasapäna (Génesis 1:28). Cheqas aka Oraqejj jaqenakan utjasiñapatakiwa, ukhamajj janiw kunakipansa tʼunjatäkaniti. Salmo 104:5 liytʼäta.
2. ¿Kunatsa aka Oraqejj jan mä paraisojje?
Adanamp Evampiw Diosar jan istʼapkataynati, ukatwa Edén jardinat jaqonukut uñjasipjjäna. Ukhamatwa paraíso oraq aptʼawayapjje, ukat janirakiw khitis uk askichirjamäkänti. Kunjamtï Biblian siskejja, ‘aka Oraqejj ñanqha jaqenakar katuyatawa’ (Job 9:24). Génesis 3:23, 24 liytʼäta.
Ukhamajj ¿kuntï Jehová Diosajj jaqenakatak amtkäna ukanak armasjjpachati? ¡Janiwa! Jupajj taqe chʼamaniwa ukat janirakiw inamay amtirikïkiti (Isaías 45:18). Ukat jutirinjja, kunjamtï Diosajj qalltan jaqenakatak amtkäna ukhamäjjaniwa. Salmo 37:11, 34 liytʼäta.
3. ¿Kunjamatsa aka Oraqejj mä paraisor tukuyasini?
Diosan Reinopan reyipjamajja, Jesusajj aka Oraq mä paraisoruw tukuyani. Angelanakamp chikasti, Armagedón sat chʼajjwäwinwa Diosan taqe uñisirinakapar tʼunjani. Supayajj waranqa maranak jistʼantatäniwa. Ukat Diosan loqtirinakaparojj uka tʼunjäwit qhespiyaniwa, kunattejj Jesusaw jupanakar irpani ukat jarkʼaqarakini, qhepatsti wiñayaw paraison jakjjapjjarakini. Apocalipsis 20:1-3 ukat 21:3, 4 liytʼäta.
4. ¿Kunapachas tʼaqhesiñanakajj tukusjjani?
¿Kunapachas Diosajj jan waltʼäwinak tukjani? Jan waltʼäwinakan tukusiñap jakʼanjjatap yatiñatakejja, kunanakas pasañapäna ukwa Jesusajj sum qhanañchäna. Ukhamajj kunanakatï jichhürunakan jaqenakar jan waltʼayaski ukanakaw ‘akapachan tukusiñap’ jakʼanjjatap uñachtʼayistu. Mateo 24:3, 7-14, 21, 22 liytʼäta.
Jesusajj waranq maranak alajjpachat aka Oraqjjar apnaqankani ukhajja, kunanakatï tʼaqhesiñanak utjayki ukanakwa chhaqtayjjani (Isaías 9:6, 7; 11:9). Ukhamajj Jesusaw reyjam apnaqjjani, ukampis jilïr sacerdoterakïniwa ukhamatwa Diosar munasirinakan juchanakap qʼomachjjarakini. Ukhamajj Jesús toqew Jehová Diosajj usunaksa, chuymankipstañsa ukat jiwañsa chhaqtayani. Isaías 25:8 ukat 33:24 liytʼäta.
5. ¿Khitinakas paraison jakapjjani?
Diosar istʼir jaqenakaw paraison jakapjjani (1 Juan 2:17). Jesusajj aski chuyman jaqenakar thaqhanipjjam, ukhamatwa Diosat yateqasin qhespipjjarakini sasaw arkirinakapar säna. Jichhürunakanjja, Jehová Diosajj millón millón jaqenakaruw paraison jakapjjañapatak wakichaski (Sofonías 2:3). Jehová Diosan Qhanañchirinakapan Tantachasiñ Utanakapanwa kunjamsa chacha warmejj sum apasipjjaspa, wawanakaparus sum uywapjjaspa ukat Biblian suma yatiyäwinakapsa sum katoqapjjaspa ukanak yateqapjje. Miqueas 4:1-4 liytʼäta.


text:
Festival del Tinglar ukax ñayaw qallantxani. Aka phunchawix phisqha uru saraqata qasawi phaxsin jallirt’asini, aka phunchawix lurasiniw jaqinakar amuyt’ayañataki tortuga marina uka uywa tuqi, ñakixay aka uywax sapa mara Puerto Rico marka qutar purinchixa k’awnachañataki. Ma blog tuqinx akham yatiyaraki;CoquíPR:
En Puerto Rico, las áreas de anidaje han disminuido en número debido al desarrollo de las playas y áreas costeras. Esta pérdida de habitáculo se debe principalmente a la construcción de proyectos residenciales, turísticos e industriales y a la expansión de zonas urbanas en áreas costeras. Sin embargo, los reflejos de las luces en áreas desarrolladas (como el alumbrado directo de playas) producen desorientación tanto de tortugas adultas como de neonatos. Muchos neonatos cuando salen del nido, en vez de regresar al mar, se desorientan por las luces y van en dirección contraria al mar, donde son comidos por depredadores, matados por automóviles o mueren por exposición al sol. A esto se suman las adversidades que pueden enfrentar las tortuguitas recién nacidas en su carrera al mar. Las mismas pueden ser dañadas por animales domésticos (como perros) o depredadas por aves marinas o cangrejos.
El vandalismo de nidos, robo de huevos y matanza de las hembras cuando salen a anidar son graves problemas que afectan la especie. Los tinglares son especialmente susceptibles a la ingestión de plásticos en el mar, cuando confunden los mismos con aguavivas.
Puerto rico markanx, juk’at juk’at tortugan tapanakapax tukusiski playanak quta jak’ar lurasitapata. Chhaqharaskiw playanak, qurpachasiñ utanak uka jak’anakar lurasitapata. Ukhamarakiw lusanakax quta tuqi uñtataw qhanarapxi ukat janiw tortuganakax sum uñjasxapxiti thakipanaka. Walja jisk’a tortuga wawanakaw tapanakat mistsuwayapxi, qutar kutt’a sasinx, janiw sum amuyasxapxiti lusa qhananak utjatapata ukat yaqha tuqirukiw saranuqhapxi, kawkhantix yaqha uywanakamp manq’antatapki, ukhamaraki k’añaskunakap taqthatat jiwarapxi, jan ukax lupin lupintataw jiwarapxi. Ukhamaw anunakamp jamach’inakamp cangrejonakap manq’antatapxi tortug wawanakaxa.
Tapanakap chhaqharata, ukhamaraki k’awnanakap lunthatata ukat jiwayata ukanakaw jan waliki ukat tortuganakax wal utjxarakiti.
Ukatwa Tinglar phunchawix apasini jaqinakar yatiyañataki tortuganak tuqita, ukhamat phisqha yatiyawinak yatiyasini aka tortuga tuqita:
1. tinglar uka kasta tortugax wali jach’a kasta tortugawa aka uraqinxa.
revista digital Mi Puerto Rico Verde sutt’ayata tuqin yatiyaskarakiw juk’amp yatiyawinaka aka tortuga tuqita:
El tinglar más grande documentado pesó 916 kilogramos, equivalente a poco más de 2,000 libras. […] El tinglar es de tonos oscuros con pequeñas manchas redondas blancas y rosadas. Es fácilmente distinguible por sus siete estrías en forma de cordillera que corren a lo largo del carapacho y por las peculiares grandes aletas frontales. Las hembras también tienen una mancha rosada característica en el tope de su cabeza.
Juk’amp jacha tortugax 91 kilogramos ukharakiw pisi ukax 2,000 libras uykharakiwa. Tinglar uka tortugax ch’iyara janq’u ukat rusatu muruqt’at mañchanakanirakiwa. Wali jasakirakiwa uñt’añaxa ñakijay jach’a chhiqhanakanichixa. Ukhamarakiw qachunakax piqi patxapan rusatu muruqt’atamp chimputarakiwa.
2. Uka tinglar tortugax uka ma kastakiw utji jan qhulu lip’ichini.
ma página Amigos de las Tortugas Marinas satax, jupanakax yanapañ munapxi jan tortuganak chhaqhañapataki:
A diferencia de las demás especies de tortugas [el tinglar] no tiene un caparazón duro o de concha si no más bien una cubierta de cuero que tiene siete aristas longitudinales la cual se siente al tacto con textura gomosa o de goma. Esta forma de caparazón, más blando que el de las demás especies, es una adaptación para poder resistir las grandes presiones cuando se sumerge a profundidades considerables que pueden ser superiores a 3,000 pies, más profundo que cualquier otra especie de tortuga. Si su caparazón fuera uno rígido y duro como el de las demás especies de tortugas se rompería o quebraría por efecto de la enorme presión del agua.
Aka tortugan lip’ichapax janiw wali thurukiti ma gomakaspas ukhamakirakiwa amparam llamt’atax amuyasispaw ma gomatapa. Aka lip’ichipax yanapiw quta thiya manqhar mantañapataki jisnaw 3,000 pies ukha quta manqharu , siti lip’ichipax mayni tortuganakanxamaspa ukhax p’akisxakispawa ukat janirakiw quta manqhar mantkaspati.
3.tortuganakax sarantapxiw inti ukhamarak warawara uñjasa ukat amuyasipxaraki kawkhar sarañasa uka.
Ukat lusa qhananakax jan walipuniw uka ukwanakataki kunawsatix kut’anipki k’awna uchantir ukhaxa. Revista ambiental digital Corriente Verde ukham satax akham yatiyaraki:
Las tortugas neonatas usan el reflejo del brillo de la luna y las estrellas en el mar como punto de referencia, para saber hacia dónde dirigirse para llegar al océano. Ésa es una de las razones por las cuales no se deben construir edificios u otras estructuras cerca del mar, ya que las luces o focos de los edificios pueden confundir o desorientar tanto a las crías neonatas como a las tinglares adultas, haciéndoles creer que el mar se encuentra en dirección de las bombillas.
Tortuga wawanakax amuyasipxiw inti qhanampi ukhamarak warawara qhananakampi quta taypir sarxañataki, ukhamat océano uka qutar sarxañapatai. Ukatwa jani jach’a utanakax jan lurasiñapatiki quta jak’aruxa, ñakixay lusa qhananakax maysa tuqiru saranuqaychixa, jupanakax lusa qhana uñjasakiw maysaru saranuqhapxi.
4. Qachu tortuganakax wali jayanakaruw sari, yaqha tortuganak sipansa.
Las hembras de tinglar realizan las más largas migraciones de todas las especies de tortugas marinas. Entre sus áreas de alimentación y playas para anidar, pueden realizar viajes de hasta más de 3,000 millas o 6,000 Km. Los tinglares son tortugas oceánicas que viven la mayor parte del tiempo alejadas de las costas con excepción de su temporada de anidación en las cuales regresan a las playas de los trópicos. Después de aparearse en el mar, las hembras regresan a las cálidas playas de arena de los trópicos para construir su nido y depositar entre 75 y 100 huevos.
Qachu tortuganakax wali jayanakaruw sarapxi yaqhipanakat sipana. Sarapxiw manq’a thaqasiri ukhamark tapachasiri 6,000 km ukch’a jayanaka. Tinglares uka tortuganakax jakapxiw océano qutana ukat kunawsatix tapachañ pachapaki ukhaw quta jak’anakar tapachir misturanipxi. Uka uywanakax 75 – 100 k’awnanak k’awnapxaraki.
5. Qachutaps urqutaps yatisxiw kunawsatix ch’allax wal junt’uptki ukharaki.
Wasitat, tortuganakar yanapirinakax akham yatiyaniraki aka tuqitxa:
La temperatura del nido determina el sexo de las tortuguitas, temperaturas más altas resultan en hembras y un poco más bajas resultan en machos. Por lo cual podemos pensar que los huevos del tope que estarán más caliente por la radiación solar sobre la arena deberán resultar en hembras y los que están más profundos deben resultar machos, pero no siempre es así, pues hay otros factores como las lluvias y el oleaje que pueden afectar las temperaturas en el nido. La temperatura promedio del nido es de unos 29.5°C – 85°F.
Qachutaps urqutaps yatisiw kunawsatix wal ch’allax junt’uptanki ukha, kunawsatix wali junt’untki ukhax qachu siti jani sinti junt’ukchi ukhax urqurakiwa. Ukhamat amuyaraksna kunawsatix k’awnapanakax lupi tuqir uchataki ukat ch’allax wali junt’uki ukhax qachutapawa kunawsatix k’awnapax thaya tuqir uchataki ukhax urqurakiwa, ukampirus janirakiw wali ukhamakaspati kunawsatix pachanakax turkapipti ukhaxa ñakixay jjallux purchispa jan ukax thayas sartarakchispa ukat turkakiptarakispawa. Ña 29.5°-85°f ukha junt’ur tortuga k’awnanakax jiqhatasiñaparakiwa.
Ukhamarakiw uñjt’apxasma ma video documental aka tortuga tuqitxa:
Parte 1
Parte 2
Parte 3


text:
miércoles, 21 de agosto de 2013
CUENTO EN AYMARA - Siwsäwi “JAN WALT’ÄWIR PURIÑA”
Siwsäwi
“JAN WALT’ÄWIR PURIÑA”
(Qillqt’iri: Edwin Usquiano Quispe)
Nayarapachanakanxa, khaysa Achiri jach’a markax wali suma markapunitaynawa, kunayman uywanakani, yapunakani, walja qullunakani, jawiranakani, uka pampanakas wali ch’uxñakirakiw uñtasirakiritayna. Ukampirus uka ayllun qamasir jaqinakax wali suma quli chuymanipxanäwa, ukhamarakiw jupanakax uywanaka, ch’uqinaka, kunayman yänak aljt’asisaw kuna muxsa achunaks alt’asipxarakiritayna. Maysatuqitxa, uka markanx wasäx markat jutir jaqinakas qamapxarakiritaynawa.
Ukhamipanx, uka markanx Rubén Costas sata sutin tatax qamasirakïnwa, uka chachax khaysa Santacruz junt’u markat Achiri markar qamasir jutarakitayna. Jupax wali suma qamaskasinw mä urux juchachasïsin jan walt’añar puritayna, ukat Achiri markankïr jaqinakax Rubén Costas uñjasax wali phiñasipxarakitayna. Ukham uñjasax uka chachax janiw kun lurt’añs yatkarakïnti, ukat mä urux uka tatax jaltañ amtatayna.
Ukham iskapkasinx uka paschp markatx mä jisk’a imill kunw irpasiwayatayna, uka jisk’a imillan sutipax Sabina satänwa. Ukampirirus uka yatisax achiri markankïr jaqinakax juk’ampiw wali phiñasipxarakitayna.
Rubén Costas chachax Chukiyaw jach’a markakamaw jisk’a imill irpt’atax purirakitayna. Purisinx uka chachax wasa sutimpiw jach’a markanx jaqinakampix uñt’ayasxarakitayna, Samuel Costas sata sutini, jan wasa jaqinakamp katjayasiñataki. Qhipatuqirux uka jisk’a imillax wali suma yatiqawinakarurakiw sararakiritayna, suma jach’a p’iqiniñataki. Samuel chacharakiw ukxa yatichayarakitayna. Ukham jach’a tawaquxasinx mä pasiñ chachampiw uñt’asirakitayna, uka waynax Erwin Sánchez satarakinawa, uka paninix wali munasiñarurakiw puripxatayna, ukham uñt’asxasinx jupanakax jaqichasiñaruw puripxarakïna. Ukatx panin qamkasinx mä wawanipxarakinawa, uka wawapax Roberto de la Cruz Costas Cuellar sata sutincht’atarakitaynawa.
Erwin Sánchez chachax mä qamir utjawin yuririrakitaynawa, ukatx uka waynax wasa tawaqump panichatarakinawa, uka yatisax Sabina Cuellar tawaqux qulla umantasisinw wirap apaqasirakïnxa, jiwxipanx Samuel Costas chachakiw uka jisk’a wawapx uñxarakinaxa, ukat qhiparux janiw kuns kamacht’añ yatkarakinati, jupapachakirakiw juchanchasirakinax Sabinar apanitapatxa, ukat jiwxipan jupax qulla umantasisarakiw Sabin kipka jiwañar puriwayxarakitaynaxa.
Qhipa tuqirux uka jisk’a wawax Altu pat markanrakiw jilsurakina, jupax janiw khitits kawkit jutats amuyaskarakinati, ukat Confederación Obrera Boliviana (COB) ukankir jaqinakarakiw uywasipxarakïna, ukat jupanakax sapxarakinaw suman sutimax Roberto de la Crusawa sasina, ukat wali waynaptxasinx jupax wali p’iqinchirixarakinaw uka Altu pat jach’a markanxa.
Kunawsatix wali waynaxan ujkax mä tawaqumpiw uñt’asirakitaynax uka tawaqux pä tunk maranirakinw Remediosa Losa sata awil tawaqu. Ukat mä arumax jupanak paninix plaza Murillo ukanw wali munasiñarux purirakitayna, mä juk’a pacharux Remediosa Losan munasiriparakiw wali khumantat jamp’atisiskirpach uñjarakitayna, uka nayra munasiripax Senado uksatuqinrakw irnaqarakïnxa. Robertox ukjam uñjasax walipunirakiw maysa tuqirux t’ijtawayarakitayna.
Uka Roberto chachax wali jach’a ch’axwañanakarurakiw sarañ yatirakitaynaxa, jupax Felipe Quispe mallku chikaw tuqinakatx wali chaxwarakitayna, ukjamat qhipirix jupax taxpach prefectunakampiw ch’axwañarux purirakitaynaxa, uka qhipanx Juan de Granado jaqimpiw phusilap illapt’ayasirakitayna, ukat jupax jan mayampitak chhaqtawayxarakitayna, ujkaruw aka siwsawix tukt’ayaraki.
Amuyt’äwi: janiw jamasat k’arisis sarnaqañäkiti, janirakiw wali wal tukuñäkisa, qhip nayr uñtasaw sartaña, kuna ixwanakas ist’añapuniwa.
Aka siwsäwix jiwasanakan amuyt’asiñasatak qillqt’atawa.
Suscribirse a: Enviar comentarios (Atom)